title: Rozsudok Súdu z 15. júla 2021 vo veci E-9/20 Dozorný úrad EZVO/Nórske kráľovstvo (Voľný pohyb pracovníkov – Sloboda usadiť sa – nariadenie (EÚ) č. 492/2011 – Spojená požiadavka týkajúca sa štátnej príslušnosti a/alebo pobytu v prípade funkcionárov – Generálny riaditeľ – Členovia Správnej rady – Konzistentnosť) 2021/C 426/08

text:
               21.10.2021

               SK

               Úradný vestník Európskej únie

               C 426/11

      ROZSUDOK SÚDU
      z 15. júla 2021
      vo veci E-9/20
      Dozorný úrad EZVO/Nórske kráľovstvo

            (Voľný pohyb pracovníkov – Sloboda usadiť sa – nariadenie (EÚ) č. 492/2011 – Spojená požiadavka týkajúca sa štátnej príslušnosti a/alebo pobytu v prípade funkcionárov – Generálny riaditeľ – Členovia Správnej rady – Konzistentnosť)

      (2021/C 426/08)
      Vo veci E-9/20 Dozorný úrad EZVO/Nórske kráľovstvo – ŽIADOSŤ o vyhlásenie, že Nórske kráľovstvo tým, že ponechalo v platnosti rôzne požiadavky týkajúce sa štátnej príslušnosti a/alebo pobytu stanovené v nórskom práve obchodných spoločností, pokiaľ ide o osoby, ktoré zastávajú určité riadiace funkcie v spoločnostiach prihlásených a zapísaných do obchodného registra v Nórsku, si nesplnilo povinnosti, ktoré mu vyplývajú z článkov 31 a 28 Dohody o Európskom hospodárskom priestore, ako aj z článku 1 ods. 1 nariadenia Európskeho parlamentu a Rady (EÚ) č. 492/2011 z 5. apríla 2011 o slobode pohybu pracovníkov v rámci Únie, Súd EZVO v zložení Páll Hreinsson, predseda, Per Christiansen a Bernd Hammermann (sudca spravodajca), sudcovia, vyniesol 15. júla 2021 rozsudok, ktorého výroková časť znie takto:

                  1.

                  Vyhlasuje, že Nórske kráľovstvo si tým, že ponechalo v platnosti oddiely 6 – 11 ods. 1 a 6 – 36 ods. 2 zákona o akciových spoločnostiach, oddiely 6 – 11 ods. 1 zákona o spoločnostiach s ručením obmedzeným a oddiely 7 – 5 a 8 – 4 ods. 5 zákona o finančných podnikoch, nesplnilo povinnosti, ktoré mu vyplývajú z článku 31 Dohody o EHP.

                  2.

                  V zostávajúcej časti sa žaloba zamieta.

                  3.

                  Každý účastník konania znáša svoje vlastné trovy konania.


title: Vec C-299/21 P: Odvolanie podané 7. mája 2021: EM proti rozsudku Všeobecného súdu (prvá komora) z 3. marca 2021 vo veci T-599/19, EM/Parlament

text:
               25.10.2021

               SK

               Úradný vestník Európskej únie

               C 431/6

      Odvolanie podané 7. mája 2021: EM proti rozsudku Všeobecného súdu (prvá komora) z 3. marca 2021 vo veci T-599/19, EM/Parlament
      (Vec C-299/21 P)
      (2021/C 431/03)
      Jazyk konania: francúzština

         Účastníci konania

         Odvolateľ: EM (v zastúpení: M. Casado García-Hirschfeld, avocate)

         Ďalší účastník konania: Európsky parlament

         Návrhy odvolateľa

                  —

                  zrušiť rozsudok z 3. marca 2021, EM/Parlament (T-599/19),

                  —

                  uložiť Parlamentu povinnosť nahradiť všetky trovy konania vrátane trov konania vynaložených na Všeobecnom súde.

         Odvolacie dôvody a hlavné tvrdenia

      Svojím prvým dôvodom uplatneným na Všeobecnom súde odvolateľ uvádzal porušenie článkov 1 a 31 Charty základných práv, ako aj článku 12 a článku 12a ods. 3 služobného poriadku, porušenie povinnosti poskytnúť pomoc a zneužitie právomoci. Všeobecný súd rozhodol o tomto prvom žalobnom dôvode, ktorý je rozdelený do troch častí, v bodoch 42 až 131 napadnutého rozsudku.
      Druhým dôvodom uplatneným na Všeobecnom súde odvolateľ namietal porušenie zásady riadnej správy vecí verejných a povinnosti starostlivosti, ako aj zjavne nesprávne posúdenie. Všeobecný súd rozhodol o tomto žalobnom dôvode v bodoch 142 až 159 napadnutého rozsudku.
      Na podporu svojho odvolania odvolateľ uvádza jediný odvolací dôvod založený na skreslení skutkového stavu, zjavne nesprávnom posúdení, ktoré viedlo k nedostatočnému a nepresnému odôvodneniu z právneho hľadiska. Všeobecný súd teda rozhodol infra petita. Odvolateľ v odvolaní napáda najmä body 51 až 57, 66 až 69, 100 až 103, 109, 126 až 131, 145 a 146, 148 a 149, 170 a 171 napadnutého rozsudku.


title: Vec C-338/21: Návrh na začatie prejudiciálneho konania, ktorý podal Raad van State (Holandsko) 31. mája 2021 – Staatssecretaris van Justitie en Veiligheid/S.S., N.Z., S.S.

text:
               25.10.2021

               SK

               Úradný vestník Európskej únie

               C 431/7

      Návrh na začatie prejudiciálneho konania, ktorý podal Raad van State (Holandsko) 31. mája 2021 – Staatssecretaris van Justitie en Veiligheid/S.S., N.Z., S.S.
      (Vec C-338/21)
      (2021/C 431/04)
      Jazyk konania: holandčina

         Vnútroštátny súd, ktorý podal návrh na začatie prejudiciálneho konania

      Raad van State

         Účastníci konania pred vnútroštátnym súdom

         Odvolateľ: Staatssecretaris van Justitie en Veiligheid

         Odporcovia v odvolacom konaní: S.S., N.Z., S.S.

         Prejudiciálna otázka

      Majú sa článok 27 ods. 3 a článok 29 nariadenia Európskeho parlamentu a Rady (EÚ) č. 604/2013 z 26. júna 2013, ktorým sa stanovujú kritériá a mechanizmy na určenie členského štátu zodpovedného za posúdenie žiadosti o medzinárodnú ochranu podanej štátnym príslušníkom tretej krajiny alebo osobou bez štátnej príslušnosti v jednom z členských štátov (Ú. v. EÚ L 180, 2013 (1)), vykladať v tom zmysle, že nebránia vnútroštátnej právnej úprave, ako je tá v tomto prípade, ktorou sa členský štát rozhodol prebrať článok 27 ods. 3 písm. c), ale priznal odkladný účinok – vo vzťahu k vykonaniu rozhodnutia o odovzdaní – aj rozkladu alebo žalobe proti rozhodnutiu v konaní o žiadosti o povolenie pobytu v súvislosti s obchodovaním s ľuďmi, v prípade ktorého nejde o rozhodnutie o odovzdaní, ktoré však dočasne zabraňuje skutočnému odovzdaniu?

         (1)  s. 31.


title: Vec C-416/21: Návrh na začatie prejudiciálneho konania, ktorý podal Bayerisches Oberstes Landesgericht (Nemecko) 7. júla 2021 – Landkreis A.-F./J. Sch. Omnibusunternehmen a K. Reisen GmbH

text:
               25.10.2021

               SK

               Úradný vestník Európskej únie

               C 431/7

      Návrh na začatie prejudiciálneho konania, ktorý podal Bayerisches Oberstes Landesgericht (Nemecko) 7. júla 2021 – Landkreis A.-F./J. Sch. Omnibusunternehmen a K. Reisen GmbH
      (Vec C-416/21)
      (2021/C 431/05)
      Jazyk konania: nemčina

         Vnútroštátny súd, ktorý podal návrh na začatie prejudiciálneho konania

      Bayerisches Oberstes Landesgericht

         Účastníci konania pred vnútroštátnym súdom

         Odporca a navrhovateľ v konaní o sťažnosti: Landkreis A.-F.

         Navrhovatelia a odporcovia v konaní o sťažnosti: J. Sch. Omnibusunternehmen, K. Reisen GmbH

         Vedľajší účastník: E. GmbH & Co. KG

         Prejudiciálne otázky

                  1.

                  Má sa článok 57 ods. 4 písm. d) smernice 2014/24/EÚ (1) vykladať v tom zmysle, že verejný obstarávateľ musí mať dostatočne vierohodné indície o tom, že hospodársky subjekt porušil článok 101 ZFEÚ?

                  2.

                  Má sa článok 57 ods. 4 smernice 2014/24/EÚ vykladať ako taxatívna úprava fakultatívnych dôvodov na vylúčenie v tom zmysle, že zásada rovnosti zaobchádzania (článok 18 ods. 1 tejto smernice), v prípade odovzdania ponúk, ktoré nie je sú ani samostatné, ani nezávislé, nemôže brániť zadaniu zákazky?

                  3.

                  Má sa článok 18 ods. 1 smernice 2014/24/EÚ vykladať v tom zmysle, že bráni zadaniu zákazky podnikom, ktorí tvoria hospodársku jednotku a každý z nich odovzdal jednu ponuku?

         (1)  Smernica Európskeho parlamentu a Rady z 26. februára 2014 o verejnom obstarávaní a o zrušení smernice 2004/18/ES (Ú. v. EÚ L 94, 2014, s. 65).


title: Vec C-447/21 P: Odvolanie podané 20. júla 2021: Petrus Kerstens proti uzneseniu Všeobecného súdu (siedma komora) zo 17. mája 2021 vo veci T-672/20, Kerstens/Komisia

text:
               25.10.2021

               SK

               Úradný vestník Európskej únie

               C 431/8

      Odvolanie podané 20. júla 2021: Petrus Kerstens proti uzneseniu Všeobecného súdu (siedma komora) zo 17. mája 2021 vo veci T-672/20, Kerstens/Komisia
      (Vec C-447/21 P)
      (2021/C 431/06)
      Jazyk konania: francúzština

         Účastníci konania

         Odvolateľ: Petrus Kerstens (v zastúpení: C. Mourato, advokát)

         Ďalší účastník konania: Európska komisia

         Návrhy odvolateľa

                  —

                  zrušiť uznesenie Všeobecného súdu zo 17. mája 2021, Kerstens/Komisia (T-672/20),

                  —

                  vyhlásiť, že predmetná žaloba je prípustná,

                  —

                  s konštatovaním, že vec nie je v stave umožňujúcom konečné rozhodnutie vo veci, vrátiť vec Všeobecnému súdu na nové rozhodnutie,

                  —

                  rozhodnúť, že o trovách konania sa rozhodne neskôr.

         Odvolacie dôvody a hlavné tvrdenia

      Štyri odvolacie dôvody sa týkajú prípustnosti žaloby, ktorú odvolateľ podal na prvom stupni.
      Prvým odvolacím dôvodom odvolateľ uplatňuje, že Všeobecný súd tým, že žalobu o zrušenie rozhodnutí z 20. a 31. januára 2020 vyhlásil za neprípustnú, porušil pravidlá v oblasti dôkazného bremena, ako aj článok 91 ods. 3 Služobného poriadku a skreslil skutočnosti a dôkazy.
      Druhým odvolacím dôvodom odvolateľ uvádza názor, že Všeobecný súd napadnuté uznesenie dostatočne neodôvodnil.
      Tretím odvolacím dôvodom odvolateľ uplatňuje, že Všeobecný súd závažne porušil zásadu právnej istoty v oblasti určenia dátumu oznámenia napadnutého aktu.
      Svojim štvrtým a posledným odvolacím dôvodom odvolateľ zastáva názor, že Všeobecný súd porušil zásadu rovnosti zaobchádzania s úradníkmi v oblasti určenia dátumu oznámenia aktov, ktoré sú im adresované a ktorým treba priznať právne dôsledky.


title: Vec C-487/21: Návrh na začatie prejudiciálneho konania, ktorý podal Bundesverwaltungsgericht (Rakúsko) 9. augusta 2021 – F.F.

text:
               25.10.2021

               SK

               Úradný vestník Európskej únie

               C 431/8

      Návrh na začatie prejudiciálneho konania, ktorý podal Bundesverwaltungsgericht (Rakúsko) 9. augusta 2021 – F.F.
      (Vec C-487/21)
      (2021/C 431/07)
      Jazyk konania: nemčina

         Vnútroštátny súd, ktorý podal návrh na začatie prejudiciálneho konania

      Bundesverwaltungsgericht

         Účastníci konania pred vnútroštátnym súdom

         Sťažovateľ: F.F.

         Ďalší účastníci konania: Österreichische Datenschutzbehörde, CRIF GmbH

         Prejudiciálne otázky

                  1.

                  Má sa pojem „kópia“ v článku 15 ods. 3 nariadenia (EÚ) 2016/679 (1) (ďalej len „GDPR“) vykladať v tom zmysle, že sa tým myslí fotokópia, respektíve faksimile alebo elektronická kópia (elektronického) údaju, alebo sa chápanie pojmu podľa nemeckého, francúzskeho a anglického slovníka vzťahuje aj na pojem „Abschrift“, un „double“ („duplicata“) alebo „transcript“?

                  2.

                  Má sa článok 15 ods. 3 prvá veta GDPR, podľa ktorého „prevádzkovateľ poskytne kópiu osobných údajov, ktoré sa spracúvajú“, vykladať v tom zmysle, že je tam zahrnutý aj všeobecný právny nárok dotknutej osoby na vydanie kópie – aj – všetkých dokumentov, v ktorých sú spracúvané osobné údaje dotknutej osoby, respektíve vydanie kópie výpisu z databázy v prípade spracovania osobných údajov v takejto databáze, alebo tým pre dotknutú osobu existuje – len – právny nárok na vernú reprodukciu osobných údajov, ku ktorým musí byť poskytnutý prístup podľa článku 15 ods. 1 GDPR?

                  3.

                  V prípade, ak sa na druhú otázku odpovie v tom zmysle, že existuje len právny nárok dotknutej osoby na vernú kópiu osobných údajov, ku ktorým musí byť poskytnutý prístup podľa článku 15 ods. 1 GDPR, má sa článok 15 ods. 3 prvá veta GDPR vykladať v tom zmysle, že z dôvodu povahy spracúvaných údajov (napríklad v súvislosti s diagnózou, výsledkami vyšetrení, posudkami alebo aj podkladmi v súvislosti so skúškou uvedených v odôvodnení 63 v zmysle rozsudku Súdneho dvora Európskej únie z 20. decembra 2017, Nowak (2)) a požiadavky transparentnosti v článku 12 ods. 1 GDPR môže byť v jednotlivom prípade aj tak nevyhnutné poskytnúť dotknutej osobe pasáže textu alebo celé dokumenty?

                  4.

                  Má sa pojem „informácie“, ktoré sa podľa článku 15 ods. 3 tretej vety GDPR dotknutej osobe, ak podala žiadosť elektronickými prostriedkami, „poskytnú v bežne používanej elektronickej podobe, pokiaľ dotknutá osoba nepožiadala o iný spôsob“, vykladať v tom zmysle, že sa tým myslia len „osobn[é] údaj[e], ktoré sa spracúvajú“ uvedené v článku 15 ods. 3 prvej vety?

                              a)

                              V prípade, ak je odpoveď na štvrtú otázku záporná: Má sa pojem „informácie“, ktoré sa podľa článku 15 ods. 3 tretej vety GDPR dotknutej osobe, ak podala žiadosť elektronickými prostriedkami, „poskytnú v bežne používanej elektronickej podobe, pokiaľ dotknutá osoba nepožiadala o iný spôsob“, vykladať v tom zmysle, že sa okrem toho navyše myslia aj informácie podľa článku 15 ods. 1 písm. a) až h) GDPR?

                              b)

                              V prípade, ak je odpoveď na otázku 4.a. záporná: Má sa pojem „informácie“, ktoré sa podľa článku 15 ods. 3 tretej vety GDPR dotknutej osobe, ak podala žiadosť elektronickými prostriedkami, „poskytnú v bežne používanej elektronickej podobe, pokiaľ dotknutá osoba nepožiadala o iný spôsob“, vykladať v tom zmysle, že sa tým okrem „osobných údajov, ktoré sa spracúvajú“, ako aj okrem informácií uvedených v článku 15 ods. 1 písm. a) až h) GDPR, navyše myslia napríklad príslušné metaúdaje?

         (1)  Nariadenie Európskeho parlamentu a Rady z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú. v. EÚ L 119, 2016, s. 1).

         (2)  C-434/16, ECLI:EU:C:2017:994.


title: Vec C-494/21: Návrh na začatie prejudiciálneho konania, ktorý podal High Court (Írsko) 11. augusta 2021 – Eircom Limited/Commission for Communications Regulation

text:
               25.10.2021

               SK

               Úradný vestník Európskej únie

               C 431/9

      Návrh na začatie prejudiciálneho konania, ktorý podal High Court (Írsko) 11. augusta 2021 – Eircom Limited/Commission for Communications Regulation
      (Vec C-494/21)
      (2021/C 431/08)
      Jazyk konania: angličtina

         Vnútroštátny súd, ktorý podal návrh na začatie prejudiciálneho konania

      High Court

         Účastníci konania pred vnútroštátnym súdom

         Odvolateľ: Eircom Limited

         Odporca: Commission for Communications Regulation

         za účasti: Vodafone Ireland Limited, Three Ireland (Hutchinson) Limited, Three Ireland Services (Hutchinson) Limited

         Prejudiciálne otázky

      Za okolností, keď:

                  1.

                  bol telekomunikačný trh liberalizovaný a pôsobí na ňom viacero poskytovateľov telekomunikačných služieb;

                  2.

                  jeden poskytovateľ služieb (ďalej len „poskytovateľ univerzálnej služby“ alebo „PUS“) bol vybraný zo strany národného regulačného orgánu (ďalej len „NRO“), aby plnil povinnosti týkajúce sa poskytovania univerzálnej služby (ďalej len „PPUS“);

                  3.

                  NRO stanovil, že s plnením PPUS sú spojené kladné čisté náklady (ďalej len „čisté náklady PPUS“); a

                  4.

                  zo strany NRO bolo určené, že čisté náklady PPUS sú podstatné v porovnaní s administratívnymi nákladmi na zriadenie mechanizmu čistých nákladov PPUS medzi účastníkmi trhu;

            Ak je NRO povinný na základe svojich povinností podľa smernice univerzálnej služby 2002/22 (1) posúdiť, či sú čisté náklady PPUS vzhľadom na schopnosť PUS ich znášať nadmerné, s prihliadnutím na všetky charakteristiky PUS, najmä kvalitu jeho zariadenia, jeho ekonomickú a finančnú situáciu a jeho podiel na trhu (ako sa uvádza v bode 42 rozsudku vo veci Base), je podľa smerníc prípustné, aby NRO vykonával toto posúdenie výlučne s prihliadnutím na charakteristiky/situáciu PUS, alebo sa od neho vyžaduje posúdenie charakteristík/situácie PUS vo vzťahu k jeho konkurentom na relevantnom trhu?

         (1)  Smernica Európskeho parlamentu a Rady 2002/22/ES zo 7. marca 2002 o univerzálnej službe a právach užívateľov týkajúcich sa elektronických komunikačných sietí a služieb (smernica univerzálnej služby) (Ú. v. ES L 108, 2002, s. 51; Mim. vyd. 13/029, s. 367).


title: Vec C-506/21: Návrh na začatie prejudiciálneho konania, ktorý podal Landgericht Erfurt (Nemecko) 18. augusta 2021 – UM/Daimler AG

text:
               25.10.2021

               SK

               Úradný vestník Európskej únie

               C 431/10

      Návrh na začatie prejudiciálneho konania, ktorý podal Landgericht Erfurt (Nemecko) 18. augusta 2021 – UM/Daimler AG
      (Vec C-506/21)
      (2021/C 431/09)
      Jazyk konania: nemčina

         Vnútroštátny súd, ktorý podal návrh na začatie prejudiciálneho konania

      Landgericht Erfurt

         Účastníci konania pred vnútroštátnym súdom

         Žalobkyňa: UM

         Žalovaná: Daimler AG

         Prejudiciálne otázky

                  1.

                  Je cieľom článku 18 ods. 1, článku 26 ods. 1 a článku 46 smernice 2007/46/ES (1) v spojení s článkami 4, 5 a 13 nariadenia (ES) č. 715/2007 (2) aj ochrana záujmov jednotlivých nadobúdateľov motorových vozidiel a ich majetku? Patrí k tomu aj záujem jednotlivého nadobúdateľa motorového vozidla nenadobudnúť motorové vozidlo, ktoré nie je v súlade s predpismi práva Únie, najmä nenadobudnúť motorové vozidlo, ktoré je vybavené zakázaným rušiacim zariadením podľa článku 5 ods. 2 nariadenia (ES) č. 715/2007?

                  2.

                  Vyžaduje právo Únie, najmä zásada efektivity a európske základné práva, ako aj vlastné práva prírody, aby existoval občianskoprávny nárok nadobúdateľa vozidla na náhradu škody voči výrobcovi vozidla v prípade akéhokoľvek zavineného – nedbanlivostného alebo úmyselného – konania výrobcu vozidla spočívajúceho v uvedení vozidla do prevádzky, ktoré je vybavené zakázaným rušiacim zariadením podľa článku 5 ods. 2 nariadenia (ES) č. 715/2007?

                  3.

                  Bráni právo Únie, najmä článok 267 ZFEÚ v spojení s článkom 19 ods. 1 ZEÚ a článkom 47 Charty základných práv Európskej únie, nemeckým predpisom, akým je § 348 ods. 3 občianskeho súdneho poriadku, a k nemu vydanej judikatúre, pokiaľ sťažujú, zdržujú alebo znemožňujú podanie návrhu na začatie prejudiciálneho konania na Súdny dvor Európskej únie? Platí to aj pre predpisy nemeckého práva o zaujatosti, akým je § 42 občianskeho súdneho poriadku?

         (1)  Smernica Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá (Rámcová smernica) (Ú. v. EÚ L 263, 2007, s. 1).

         (2)  Nariadenie Európskeho parlamentu a Rady (ES) č. 715/2007 z 20. júna 2007 o typovom schvaľovaní motorových vozidiel so zreteľom na emisie ľahkých osobných a úžitkových vozidiel (Euro 5 a Euro 6) a o prístupe k informáciám o opravách a údržbe vozidiel (Ú. v. EÚ L 171, 2007, s. 1).


title: Vec C-507/21 P: Odvolanie podané 18. augusta 2021: Puma SE, Puma United Kingdom Ltd, Puma Nordic AB, Austria Puma Dassler GmbH, Puma Italia Srl, Puma France SAS, Puma Denmark A/S, Puma Iberia, SL, Puma Retail AG proti rozsudku Všeobecného súdu (tretia komora) z 9. júna 2021 vo veci T-781/16, Puma a iní/Komisia

text:
               25.10.2021

               SK

               Úradný vestník Európskej únie

               C 431/11

      Odvolanie podané 18. augusta 2021: Puma SE, Puma United Kingdom Ltd, Puma Nordic AB, Austria Puma Dassler GmbH, Puma Italia Srl, Puma France SAS, Puma Denmark A/S, Puma Iberia, SL, Puma Retail AG proti rozsudku Všeobecného súdu (tretia komora) z 9. júna 2021 vo veci T-781/16, Puma a iní/Komisia
      (Vec C-507/21 P)
      (2021/C 431/10)
      Jazyk konania: angličtina

         Účastníci konania

         Odvolateľky: Puma SE, Puma United Kingdom Ltd, Puma Nordic AB, Austria Puma Dassler GmbH, Puma Italia Srl, Puma France SAS, Puma Denmark A/S, Puma Iberia, SL, Puma Retail AG (v zastúpení: E. Vermulst, J. Cornelis, advocaten)

         Ďalší účastník konania: Európska komisia

         Návrhy odvolateliek

      Odvolateľky navrhujú, aby Súdny dvor

                  —

                  zrušil napadnutý rozsudok,

                  —

                  zrušil vykonávacie nariadenie Komisie (EÚ) 2016/1395 (1) z 18. augusta 2016, vykonávacie nariadenie Komisie (EÚ) 2016/1647 (2) z 13. septembra 2016 a vykonávacie nariadenie Komisie (EÚ) 2016/1731 (3) z 28. septembra 2016, a

                  —

                  uložil Európskej komisii povinnosť nahradiť trovy konania odvolateliek v rámci tohto odvolania, ako aj trovy konania pred Všeobecným súdom vo veci T-781/16

            alebo subsidiárne

                  —

                  vrátil vec Všeobecnému súdu, a

                  —

                  rozhodol, že o trovách konania na Všeobecnom súde a v odvolacom konaní sa rozhodne neskôr.

         Odvolacie dôvody a hlavné tvrdenia

      Na podporu svojho odvolania odvolateľky uvádzajú tri odvolacie dôvody.
      Po prvé napadnutý rozsudok neodpovedal na podstatu prvého žalobného dôvodu, čím došlo k porušeniu povinnosti odôvodnenia.
      Po druhé napadnutý rozsudok uplatnil nesprávne právne kritérium, pokiaľ ide o tvrdenie predložené žalobkyňami v rámci časti tretieho žalobného dôvodu, podľa ktorého napadnuté nariadenia porušujú zásadu proporcionality.
      Po tretie v rámci časti štvrtého žalobného dôvodu napadnutý rozsudok nesprávne vyložil vykonávacie nariadenie Komisie (EÚ) 2016/223 (4) zo 17. februára 2016, ktorým sa stanovuje postup na posudzovanie určitých žiadostí o trhovohospodárske zaobchádzanie a individuálne zaobchádzanie zo strany vyvážajúcich výrobcov z Číny a Vietnamu a vykonávanie rozsudku Súdneho dvora v spojených veciach C-659/13 a C-34/14, a porušil právnu zásadu, podľa ktorej zo svojho vlastného pochybenia nemožno dosiahnuť žiadnu výhodu.

         (1)  Vykonávacie nariadenie Komisie (EÚ) 2016/1395 z 18. augusta 2016, ktorým sa opätovne ukladá konečné antidumpingové clo a s konečnou platnosťou sa vyberá predbežné clo uložené na dovoz určitej obuvi so zvrškom z usne s pôvodom v Čínskej ľudovej republike, ktorú vyrábajú spoločnosti Buckinghan Shoe Mfg Co., Ltd., Buildyet Shoes Mfg., DongGuan Elegant Top Shoes Co. Ltd, Dongguan Stella Footwear Co Ltd, Dongguan Taiway Sports Goods Limited, Foshan City Nanhai Qun Rui Footwear Co., Jianle Footwear Industrial, Sihui Kingo Rubber Shoes Factory, Synfort Shoes Co. Ltd., Taicang Kotoni Shoes Co. Ltd., Wei Hao Shoe Co. Ltd., Wei Hua Shoe Co. Ltd. a Win Profile Industries Ltd, a vykonáva sa rozsudok Súdneho dvora v spojených veciach C-659/13 a C-34/14 (Ú. v. EÚ L 225, 2016, s. 52).

         (2)  Vykonávacie nariadenie Komisie (EÚ) 2016/1647 z 13. septembra 2016, ktorým sa opätovne ukladá konečné antidumpingové clo a s konečnou platnosťou sa vyberá predbežné clo uložené na dovoz určitej obuvi so zvrškom z usne s pôvodom vo Vietname a vyrobenej spoločnosťami Best Royal Co. Ltd, Lac Cuong Footwear Co., Ltd, Lac Ty Co., Ltd, Saoviet Joint Stock Company (akciová spoločnosť Megastar), VMC Royal Co Ltd, Freetrend Industrial Ltd. a jej prepojenou spoločnosťou Freetrend Industrial A (Vietnam) Co, Ltd., Fulgent Sun Footwear Co., Ltd, General Shoes Ltd, Golden Star Co, Ltd, Golden Top Company Co., Ltd, Kingmaker Footwear Co. Ltd., Tripos Enterprise Inc., Vietnam Shoe Majesty Co., Ltd, a ktorým sa vykonáva rozsudok Súdneho dvora v spojených veciach C-659/13 a C-34/14 (Ú. v. EÚ L 245, 2016, s. 16).

         (3)  Vykonávacie nariadenie Komisie (EÚ) 2016/1731 z 28. septembra 2016, ktorým sa opätovne ukladá konečné antidumpingové clo a s konečnou platnosťou sa vyberá dočasné clo uložené na dovoz určitej obuvi so zvrškom z usne s pôvodom v Čínskej ľudovej republike a vo Vietname a vyrobenej spoločnosťami General Footwear Ltd (Čína), Diamond Vietnam Co Ltd a Ty Hung Footgearmex/Footwear Co. Ltd a ktorým sa vykonáva rozsudok Súdneho dvora v spojených veciach C-659/13 a C-34/14 (Ú. v. EÚ L 262, 2016, s. 4).

         (4)  Ú. v. EÚ L 41, 2016, s. 3.


title: Vec C-528/21: Návrh na začatie prejudiciálneho konania, ktorý podal Fővárosi Törvényszék (Maďarsko) 26. augusta 2021 – M.D./Országos Idegenrendészeti Főigazgatóság Budapesti és Pest Megyei Regionális Igazgatósága

text:
               25.10.2021

               SK

               Úradný vestník Európskej únie

               C 431/12

      Návrh na začatie prejudiciálneho konania, ktorý podal Fővárosi Törvényszék (Maďarsko) 26. augusta 2021 – M.D./Országos Idegenrendészeti Főigazgatóság Budapesti és Pest Megyei Regionális Igazgatósága
      (Vec C-528/21)
      (2021/C 431/11)
      Jazyk konania: maďarčina

         Vnútroštátny súd, ktorý podal návrh na začatie prejudiciálneho konania

      Fővárosi Törvényszék

         Účastníci konania pred vnútroštátnym súdom

         Žalobca: M.D

         Žalovaný: Országos Idegenrendészeti Főigazgatóság Budapesti és Pest Megyei Regionális Igazgatósága

         Prejudiciálne otázky

                  1.

                  Majú sa články 5 a 11 smernice 2008/115/ES (1) a článok 20 ZFEÚ v spojení s článkami 7, 20, 24 a 47 Charty vykladať v tom zmysle, že bránia praxi členského štátu, ktorá rozširuje vykonávanie legislatívnej reformy aj na opakované konania na základe súdneho príkazu vydaného v rámci skôr začatých konaní, pričom ide o legislatívnu reformu, v dôsledku ktorej je štátny príslušník tretej krajiny, ktorý je rodinným príslušníkom občana Únie, vystavený oveľa nepriaznivejšiemu procesnému režimu do tej miery, že stratí postavenie osoby, ktorú nemožno vrátiť, a to ani z dôvodov verejného poriadku, verejnej bezpečnosti alebo národnej bezpečnosti, ktoré dosiahol počas trvania svojho pobytu do tohto momentu; že jeho žiadosť o preukaz o trvalom pobyte bola následne zamietnutá na základe tej istej skutkovej situácie a z dôvodov národnej bezpečnosti; že mu bola odobratá pobytová karta vydaná v jeho prospech, a že mu bol napokon uložený zákaz vstupu a pobytu bez toho, aby boli zvážené jeho osobné a rodinné okolnosti v ktoromkoľvek konaní – najmä v tomto kontexte skutočnosť, že sa stará o maloletého maďarského občana –, pričom ide o rozhodnutia, ktoré majú za následok buď rozpad rodiny, alebo skutočnosť, že občania Únie, ktorí sú rodinnými príslušníkmi štátneho príslušníka tretej krajiny, vrátane jeho maloletého dieťaťa, sú nútení opustiť územie členského štátu?

                  2.

                  Majú sa články 5 a 11 smernice 2008/115 a článok 20 ZFEÚ v spojení s článkami 7 a 24 Charty vykladať v tom zmysle, že bránia praxi členského štátu, podľa ktorej sa osobné a rodinné okolnosti štátneho príslušníka tretej krajiny neskúmajú predtým, ako sa mu uloží zákaz vstupu a pobytu z dôvodu, že pobyt tejto osoby, ktorá je rodinným príslušníkom občana Únie, predstavuje skutočnú, priamu a vážnu hrozbu pre národnú bezpečnosť krajiny?
                  V prípade kladnej odpovede na prvú alebo druhú otázku:

                  3.

                  Majú sa článok 20 ZFEÚ a články 5 a 13 smernice 2008/115 v spojení s článkami 20 a 47 Charty, ako aj odôvodnenie 22 smernice 2008/115, ktoré ako prvoradé hľadisko stanovuje povinnosť [zohľadniť] najlepší záujem dieťaťa, a odôvodnenie 24 tejto smernice, ktoré vyžaduje, aby boli zaručené základné práva a zásady zakotvené v Charte, vykladať v tom zmysle, že v prípade, ak vnútroštátny súd na základe rozhodnutia Súdneho dvora Európskej únie konštatuje, že právo členského štátu alebo prax cudzineckých úradov založená na uvedenom práve, sú v rozpore s právom Únie, tento súd môže pri skúmaní právneho základu zákazu vstupu a pobytu zohľadniť ako nadobudnuté právo žalobcu v prejednávanej veci, skutočnosť, že podľa a szabad mozgás és tartózkodás jogával rendelkező személyek beutazásáról és tartózkodásáról szóló 2007. évi I. törvény (zákon č. I z roku 2007 o vstupe a pobyte osôb s právom voľného pohybu a pobytu) žalobca dosiahol to, čo bolo potrebné na uplatnenie § 42 uvedeného zákona, teda viac ako desať rokov legálneho pobytu v Maďarsku, alebo tento súd musí pri skúmaní dôvodnosti vydania zákazu vstupu a pobytu vychádzať pri zohľadnení rodinných a osobných okolností priamo z článku 5 smernice 2008/115, pokiaľ v tejto súvislosti neexistujú pravidlá uvedené v a harmadik országbeli állampolgárok beutazásáról és tartózkodásáról szóló 2007. évi II. törvény (zákon č. II z roku 2007 o vstupe a pobyte štátnych príslušníkov tretích krajín)?

                  4.

                  Je v súlade s právom Únie, najmä s právom na účinný opravný prostriedok zaručeným v článku 13 smernice 2008/115 a s právom na spravodlivý proces zakotveným v článku 47 Charty, prax členského štátu, podľa ktorej v rámci konania začatého štátnym príslušníkom tretej krajiny, ktorý je rodinným príslušníkom občana Únie, pri uplatnení svojho práva podať opravný prostriedok, cudzinecké úrady nerešpektujú právoplatné súdne rozhodnutie, ktorým sa nariaďuje okamžitá súdna ochrana proti výkonu rozhodnutia [uvedených úradov] z dôvodu, že už zaznamenali do Schengenského informačného systému (SIS II) popis zákazu vstupu a pobytu, v dôsledku čoho štátny príslušník tretej krajiny, ktorý je rodinným príslušníkom občana Únie, nemôže osobne uplatniť právo na odvolanie ani vstúpiť na územie Maďarska počas trvania konania pred vydaním právoplatného rozhodnutia vo veci, ktorá sa ho týka?

         (1)  Smernica Európskeho parlamentu a Rady 2008/115/ES zo 16. decembra 2008 o spoločných normách a postupoch členských štátov na účely návratu štátnych príslušníkov tretích krajín, ktorí sa neoprávnene zdržiavajú na ich území (Ú. v. EÚ L 348, 2008, s. 98).


title: Vec C-540/21: Žaloba podaná dňa 27. augusta 2021 – Európska komisia v. Slovenská republika

text:
               25.10.2021

               SK

               Úradný vestník Európskej únie

               C 431/13

      Žaloba podaná dňa 27. augusta 2021 – Európska komisia v. Slovenská republika
      (Vec C-540/21)
      (2021/C 431/12)
      Jazyk konania: slovenčina

         Účastníci konania

         Žalobkyňa: Európska komisia (v zastúpení: R. Lindenthal, I. Rubene a A. Tokár, splnomocnení zástupcovia)

         Žalovaná: Slovenská republika

         Návrhy

                  —

                  určiť, že Slovenská republika si tým, že prijala § 33a zákona č. 170/2018 Z. z. vloženého zákonom č. 136/2020 Z. z. z 20. mája 2020, nesplnila svoju povinnosť v zmysle článku 12 ods. 2, článku 12 ods. 3 písm. b) a článku 12 ods. 4 v spojení s článkom 4 smernice (EÚ) 2015/2302 (1); a

                  —

                  zaviazať Slovenskou republiku na náhradu trov konania.

         Žalobné dôvody a hlavné tvrdenia

      Podľa článku 12 ods. 2 smernice (EÚ) 2015/2302, cestujúci má právo ukončiť zmluvu o balíku cestovných služieb pred začiatkom poskytovania balíka služieb bez zaplatenia akéhokoľvek stornovacieho poplatku v prípade, keď v mieste destinácie alebo v jeho bezprostrednej blízkosti nastanú neodvrátiteľné a mimoriadne okolnosti, ktoré významne ovplyvnia poskytovanie balíka služieb alebo ktoré významne ovplyvnia prepravu cestujúcich do destinácie. v zmysle odseku 3. písm. b) uvedeného článku, rovnaké právo ukončiť zmluvu o balíku cestovných služieb má aj organizátor v prípade, ak neodvrátiteľné a mimoriadne okolnosti zabraňujú organizátorovi plniť zmluvu.
      Článok 12 ods. 4 smernice (EÚ) 2015/2302 stanovuje, že v prípadoch ukončenia zmluvy o balíku cestovných služieb je organizátor povinný poskytnúť cestujúcemu refundáciu bez zbytočného odkladu a v každom prípade najneskôr do 14 dní po ukončení zmluvy o balíku cestovných služieb. Zároveň v článku 4 tejto smernice sa členským štátom zakazuje prijímať ustanovenia, ktoré sa odchyľujú od ustanovení tejto smernice, vrátane viac alebo menej prísnych ustanovení, ktorými by sa zabezpečila odlišná úroveň ochrany cestujúceho.
      Slovenská republika prijatím zákona č. 136/2020 Z. z., ktorým sa dopĺňa zákon č. 170/2018 Z. z. o zájazdoch, spojených službách cestovného ruchu, niektorých podmienkach podnikania v cestovnom ruchu porušila článok 12 ods. 2, článok 12 ods. 3 písm. b) a článok 12 ods. 4 v spojení s článkom 4 smernice.
      Ustanovenie § 33a ods. 7 zákona č. 170/2018 Z. z. totiž stanovuje, že cestovná kancelária je povinná dohodnúť sa s cestujúcim na poskytnutí náhradného zájazdu najneskôr do 31. augusta 2021. V zmysle odseku 9 uvedeného paragrafu, ak sa cestovná kancelária s cestujúcim na poskytnutí náhradného zájazdu nedohodne do 31. augusta 2021, platí, že odstúpila od zmluvy o zájazde a je povinná cestujúcemu vrátiť všetky platby, ktoré prijala na základe zmluvy o zájazde, a to bezodkladne, najneskôr však do 14. septembra 2021.

         (1)  Smernica Európskeho parlamentu a Rady (EÚ) 2015/2302 z 25. novembra 2015 o balíkoch cestovných služieb a spojených cestovných službách, ktorou sa mení nariadenie Európskeho parlamentu a Rady (ES) č. 2006/2004 a smernica Európskeho parlamentu a Rady 2011/83/EÚ a ktorou sa zrušuje smernica Rady 90/314/EHS; Ú. v. EÚ 2015, L 326, s. 1.


title: Vec C-57/19 P: Rozsudok Súdneho dvora (štvrtá komora) z 2. septembra 2021 – Európska komisia/Tempus Energy Ltd, Tempus Energy Technology Ltd, Spojené kráľovstvo Veľkej Británie a Severného Írska (Odvolanie – Štátna pomoc – Schéma pomoci – Článok 108 ods. 2 a 3 ZFEÚ – Nariadenie (ES) č. 659/1999 – Článok 4 ods. 3 a 4 – Pojem „pochybnosti o zlučiteľnosti oznamovaného opatrenia so spoločným trhom“ – Rozhodnutie o nevznesení námietok – Nezačatie konania vo veci formálneho zisťovania – Usmernenie o štátnej pomoci v oblasti ochrany životného prostredia a energetiky na roky 2014 – 2020 – Kódex najlepšej praxe pre uskutočňovanie konaní vo veci kontroly štátnej pomoci – Kontakty „pred oznámením opatrenia“ – Procesné práva dotknutých osôb – Trh s kapacitou elektrickej energie v Spojenom kráľovstve)

text:
               25.10.2021

               SK

               Úradný vestník Európskej únie

               C 431/14

      Rozsudok Súdneho dvora (štvrtá komora) z 2. septembra 2021 – Európska komisia/Tempus Energy Ltd, Tempus Energy Technology Ltd, Spojené kráľovstvo Veľkej Británie a Severného Írska
      (Vec C-57/19 P) (1)

      (Odvolanie - Štátna pomoc - Schéma pomoci - Článok 108 ods. 2 a 3 ZFEÚ - Nariadenie (ES) č. 659/1999 - Článok 4 ods. 3 a 4 - Pojem „pochybnosti o zlučiteľnosti oznamovaného opatrenia so spoločným trhom“ - Rozhodnutie o nevznesení námietok - Nezačatie konania vo veci formálneho zisťovania - Usmernenie o štátnej pomoci v oblasti ochrany životného prostredia a energetiky na roky 2014 – 2020 - Kódex najlepšej praxe pre uskutočňovanie konaní vo veci kontroly štátnej pomoci - Kontakty „pred oznámením opatrenia“ - Procesné práva dotknutých osôb - Trh s kapacitou elektrickej energie v Spojenom kráľovstve)
      (2021/C 431/13)
      Jazyk konania: angličtina

         Účastníci konania

         Odvolateľka: Európska komisia (v zastúpení: É. Gippini Fournier a P. Němečková, splnomocnení zástupcovia)

         Ďalší účastníci konania: Tempus Energy Ltd, Tempus Energy Technology Ltd (v zastúpení: J. Derenne a D. Vallindas, avocats, a C. Ziegler, Rechtsanwalt), Spojené kráľovstvo Veľkej Británie a Severného Írska (v zastúpení: pôvodne F. Shibli, S. McCrory a Z. Lavery, neskôr F. Shibli a S. McCrory, splnomocnení zástupcovia, za právnej pomoci G. Facenna, QC, a D. Mackersie, barrister)

         Vedľajší účastník, ktorý v konaní podporuje odvolateľku: Poľská republika (v zastúpení: B. Majczyna, splnomocnený zástupca)

         Výrok rozsudku

                  1.

                  Rozsudok Všeobecného súdu Európskej únie z 15. novembra 2018, Tempus Energy a Tempus Energy Technology/Komisia (T-793/14, EU:T:2018:790), sa zrušuje.

                  2.

                  Žaloba vo veci T-793/14 sa zamieta.

                  3.

                  Tempus Energy Ltd a Tempus Energy Technology Ltd znášajú svoje vlastné trovy konania a sú povinné nahradiť trovy konania, ktoré vznikli Európskej komisii v rámci konaní na Všeobecnom súde Európskej únie a na Súdnom dvore.

                  4.

                  Poľská republika a Spojené kráľovstvo Veľkej Británie a Severného Írska znášajú svoje vlastné trovy konania.

         (1)  Ú. v. EÚ C 148, 29.4.2019.


title: Vec C-570/19: Rozsudok Súdneho dvora (štvrtá komora) z 2. septembra 2021 (návrh na začatie prejudiciálneho konania, ktorý podal High Court (Irlande) – Írsko) – Irish Ferries Ltd/National Transport Authority (Návrh na začatie prejudiciálneho konania – Námorná doprava – Práva cestujúcich v námornej a vnútrozemskej vodnej doprave – Nariadenie (ES) č. 1177/2010 – Články 18 a 19, článok 20 ods. 4 a články 24 a 25 – Zrušenie služieb osobnej dopravy – Oneskorené dodanie plavidla dopravcovi – Oznámenie pred pôvodne stanoveným dátumom odchodu – Dôsledky – Právo na presmerovanie – Podmienky – Preplatenie dodatočných nákladov – Právo na náhradu – Výpočet – Pojem cena cestovného lístka – Vnútroštátny orgán zodpovedný za presadzovanie nariadenia č. 1177/2010 – Právomoc – Pojem sťažnosť – Posúdenie platnosti – Články 16, 17, 20 a 47 Charty základných práv Európskej únie – Zásady proporcionality, právnej istoty a rovnosti zaobchádzania)

text:
               25.10.2021

               SK

               Úradný vestník Európskej únie

               C 431/15

      Rozsudok Súdneho dvora (štvrtá komora) z 2. septembra 2021 (návrh na začatie prejudiciálneho konania, ktorý podal High Court (Irlande) – Írsko) – Irish Ferries Ltd/National Transport Authority
      (Vec C-570/19) (1)

      (Návrh na začatie prejudiciálneho konania - Námorná doprava - Práva cestujúcich v námornej a vnútrozemskej vodnej doprave - Nariadenie (ES) č. 1177/2010 - Články 18 a 19, článok 20 ods. 4 a články 24 a 25 - Zrušenie služieb osobnej dopravy - Oneskorené dodanie plavidla dopravcovi - Oznámenie pred pôvodne stanoveným dátumom odchodu - Dôsledky - Právo na presmerovanie - Podmienky - Preplatenie dodatočných nákladov - Právo na náhradu - Výpočet - Pojem cena cestovného lístka - Vnútroštátny orgán zodpovedný za presadzovanie nariadenia č. 1177/2010 - Právomoc - Pojem sťažnosť - Posúdenie platnosti - Články 16, 17, 20 a 47 Charty základných práv Európskej únie - Zásady proporcionality, právnej istoty a rovnosti zaobchádzania)
      (2021/C 431/14)
      Jazyk konania: angličtina

         Vnútroštátny súd, ktorý podal návrh na začatie prejudiciálneho konania

      High Court

         Účastníci konania pred vnútroštátnym súdom

         Žalobkyňa: Irish Ferries Ltd

         Žalovaný: National Transport Authority

         Výrok rozsudku

                  1.

                  Nariadenie Európskeho parlamentu a Rady (EÚ) č. 1177/2010 z 24. novembra 2010 o právach cestujúcich v námornej a vnútrozemskej vodnej doprave, ktorým sa mení a dopĺňa nariadenie (ES) č. 2006/2004, sa má vykladať v tom zmysle, že je uplatniteľné na prípad, keď dopravca zruší službu osobnej dopravy pri dodržaní povinnosti oznámenia niekoľko týždňov pred pôvodne plánovaným odchodom, a to z dôvodu, že plavidlo, ktoré malo zabezpečiť túto službu, bolo dodané oneskorene a nemohlo byť nahradené.

                  2.

                  Článok 18 nariadenia č. 1177/2010 sa má vykladať v tom zmysle, že ak je služba osobnej dopravy zrušená a neexistuje žiadna náhradná dopravná služba na rovnakom spojení, dopravca je povinný ponúknuť cestujúcemu na základe jeho práva na presmerovanie za porovnateľných podmienok a pri najbližšej možnej príležitosti do konečného cieľového miesta, ktoré upravuje toto ustanovenie, náhradnú dopravnú službu na inej trase, než je trasa zrušenej služby, alebo službu námornej dopravy spojenú s inými druhmi dopravy, ako je cestná alebo železničná doprava, a je povinný preplatiť prípadné dodatočné náklady, ktoré vznikli cestujúcemu v rámci tohto presmerovania do konečného cieľového miesta.

                  3.

                  Články 18 a 19 nariadenia č. 1177/2010 sa majú vykladať v tom zmysle, že ak dopravca zruší osobnú dopravu pri dodržaní povinnosti oznámenia niekoľko týždňov pred pôvodne plánovaným odchodom, cestujúci má právo na náhradu podľa článku 19 tohto nariadenia, pokiaľ sa v súlade s článkom 18 uvedeného nariadenia rozhodne pre presmerovanie pri najbližšej možnej príležitosti alebo pre odklad svojej cesty na neskôr a pokiaľ dosiahne konečné cieľové miesto s meškaním, ktoré prekračuje prahové hodnoty stanovené v článku 19 toho istého nariadenia. Naopak, ak sa cestujúci rozhodne pre náhradu ceny cestovného lístka, takéto právo na náhradu podľa tohto článku nemá.

                  4.

                  Článok 19 nariadenia č. 1177/2010 sa má vykladať v tom zmysle, že pojem „cena cestovného lístka“, ktorý sa nachádza v tomto článku, zahŕňa aj náklady súvisiace s takými doplnkovými voliteľnými službami, ktoré si cestujúci vybral, akými sú rezervácia kajuty alebo klietky pre zvieratá, alebo tiež prístup do prémiového salóna pre cestujúcich.

                  5.

                  Článok 20 ods. 4 nariadenia č. 1177/2010 sa má vykladať v tom zmysle, že oneskorené dodanie plavidla na prepravu cestujúcich, ktoré viedlo k zrušeniu všetkých plavieb, ktoré malo toto plavidlo uskutočňovať v rámci nového námorného spojenia, nespadá pod pojem „mimoriadne okolnosti“ v zmysle tohto ustanovenia.

                  6.

                  Článok 24 nariadenia č. 1177/2010 sa má vykladať v tom zmysle, že cestujúcemu, ktorý žiada o náhradu podľa článku 19 tohto nariadenia, neukladá povinnosť podať svoju žiadosť v podobe sťažnosti predloženej dopravcovi v lehote dvoch mesiacov odo dňa, keď sa dopravná služba poskytla alebo mala poskytnúť.

                  7.

                  Článok 25 nariadenia č. 1177/2010 sa má vykladať v tom zmysle, že do právomoci vnútroštátneho orgánu zodpovedného za presadzovanie tohto nariadenia, ktorý bol určený členským štátom, patrí nielen služba osobnej dopravy, ktorá sa uskutočnila z prístavu nachádzajúceho sa na území tohto členského štátu, ale aj služba osobnej dopravy, ktorá sa uskutočnila z prístavu nachádzajúceho sa na území iného členského štátu do prístavu nachádzajúceho sa na území prvého členského štátu, pokiaľ je táto posledná uvedená služba osobnej dopravy začlenená do rámca spiatočnej cesty, ktorá bola v celom rozsahu zrušená.

                  8.

                  Po preskúmaní desiatej otázky nevyšla najavo žiadna skutočnosť, ktorá by mohla ovplyvniť platnosť článkov 18 a 19 nariadenia č. 1177/2010.

         (1)  Ú. v. EÚ C 328, 30.9.2019.


title: Vec C-579/19: Rozsudok Súdneho dvora (štvrtá komora) z 2. septembra 2021 (návrh na začatie prejudiciálneho konania, ktorý podal Supreme Court of the United Kingdom – Spojené kráľovstvo) – The Queen, na návrh Association of Independent Meat Suppliers, Cleveland Meat Company Ltd/The Food Standards Agency (Návrh na začatie prejudiciálneho konania – Ochrana zdravia – Nariadenie (ES) č. 854/2004 – Článok 5 bod 2 – Nariadenie (ES) č. 882/2004 – Článok 54 ods. 3 – Hygienické predpisy pre potraviny živočíšneho pôvodu – Prehliadka tiel a vedľajších jatočných produktov post mortem – Úradný veterinárny lekár – Zdravotná značka – Zamietnutie – Mäso nevhodné na ľudskú spotrebu – Právo odvolať sa proti rozhodnutiu úradného veterinárneho lekára – Účinná súdna ochrana – Článok 47 Charty základných práv Európskej únie)

text:
               25.10.2021

               SK

               Úradný vestník Európskej únie

               C 431/16

      Rozsudok Súdneho dvora (štvrtá komora) z 2. septembra 2021 (návrh na začatie prejudiciálneho konania, ktorý podal Supreme Court of the United Kingdom – Spojené kráľovstvo) – The Queen, na návrh Association of Independent Meat Suppliers, Cleveland Meat Company Ltd/The Food Standards Agency
      (Vec C-579/19) (1)

      (Návrh na začatie prejudiciálneho konania - Ochrana zdravia - Nariadenie (ES) č. 854/2004 - Článok 5 bod 2 - Nariadenie (ES) č. 882/2004 - Článok 54 ods. 3 - Hygienické predpisy pre potraviny živočíšneho pôvodu - Prehliadka tiel a vedľajších jatočných produktov post mortem - Úradný veterinárny lekár - Zdravotná značka - Zamietnutie - Mäso nevhodné na ľudskú spotrebu - Právo odvolať sa proti rozhodnutiu úradného veterinárneho lekára - Účinná súdna ochrana - Článok 47 Charty základných práv Európskej únie)
      (2021/C 431/15)
      Jazyk konania: angličtina

         Vnútroštátny súd, ktorý podal návrh na začatie prejudiciálneho konania

      Supreme Court of the United Kingdom

         Účastníci konania pred vnútroštátnym súdom

         Žalobkyne: The Queen, na návrh Association of Independent Meat Suppliers, Cleveland Meat Company Ltd

         Žalovaná: The Food Standards Agency

         Výrok rozsudku

                  1.

                  Nariadenie Európskeho parlamentu a Rady (ES) č. 854/2004 z 29. apríla 2004, ktorým sa ustanovujú osobitné predpisy na organizáciu úradných kontrol produktov živočíšneho pôvodu určených na ľudskú spotrebu, zmenené nariadením Európskeho parlamentu a Rady (ES) č. 882/2004 z 29. apríla 2004, a nariadenie Európskeho parlamentu a Rady (ES) č. 882/2004 z 29. apríla 2004 o úradných kontrolách uskutočňovaných s cieľom zabezpečiť overenie dodržiavania potravinového a krmivového práva a predpisov o zdraví zvierat a o starostlivosti o zvieratá sa majú vykladať v tom zmysle, že bránia vnútroštátnej právnej úprave, podľa ktorej, ak úradný veterinárny lekár odmietne použiť na jatočné telo zdravotnú značku, a vlastník tohto jatočného tela nesúhlasí s týmto rozhodnutím, úradný veterinárny lekár musí predložiť vec súdu, aby rozhodol o merite veci, a na základe posudkov znalcov navrhnutých každým účastníkom konania, či jatočné telo spĺňa alebo nespĺňa požiadavky na bezpečnosť potravín, pričom tento súd nemôže formálne zrušiť rozhodnutia úradného veterinárneho lekára ani nariadiť neplatnosť účinkov týchto rozhodnutí.

                  2.

                  Článok 54 nariadenia č. 882/2004 v spojení s odôvodnením 43 tohto nariadenia a s prihliadnutím na článok 47 Charty základných právnych Európskej únie sa má vykladať v tom zmysle, že nebráni vnútroštátnej právnej úprave, podľa ktorej rozhodnutie úradného veterinárneho lekára, prijaté podľa článku 5 bodu 2 nariadenia č. 854/2004, zmeneného nariadením č. 882/2004, nepoužiť zdravotnú značku na jatočné telo môže byť predmetom iba obmedzeného súdneho preskúmania, v rámci ktorého súd, ktorému bol spor predložený, môže toto rozhodnutie zrušiť z akéhokoľvek dôvodu, z ktorého vyplýva jeho nezákonnosť, a to aj vtedy, ak konanie úradného veterinárneho lekára sledovalo iný účel, než na aký mu boli zverené jeho právomoci, ak neuplatnil správne právne kritériá alebo ak prijal neopodstatnené rozhodnutie alebo rozhodnutie, ktoré sa opiera o dôkazy, ktoré nie sú dostatočné.

         (1)  Ú. v. EÚ C 328, 30.9.2019.


title: Vec C-647/19 P: Rozsudok Súdneho dvora (štvrtá komora) z 2. septembra 2021 – Ja zum Nürburgring eV/Európska komisia (Odvolanie – Štátna pomoc – Pomoc v prospech komplexu Nürburgring (Nemecko) – Rozhodnutie vyhlasujúce pomoc za sčasti nezlučiteľnú s vnútorným trhom – Predaj majetku príjemcov štátnej pomoci vyhlásenej za nezlučiteľnú – Otvorená, transparentná, nediskriminačná a nepodmienená verejná súťaž – Rozhodnutie vyhlasujúce, že vrátenie nezlučiteľnej pomoci sa netýka nového majiteľa komplexu Nürburgring a že tento majiteľ nezískal novú pomoc na účely nadobudnutia tohto komplexu – Prípustnosť – Postavenie dotknutej osoby – Osobne dotknutá osoba – Porušenie procesných práv dotknutých osôb – Ťažkosti vyžadujúce začatie konania vo veci formálneho zisťovania – Odôvodnenie – Skreslenie dôkazov)

text:
               25.10.2021

               SK

               Úradný vestník Európskej únie

               C 431/17

      Rozsudok Súdneho dvora (štvrtá komora) z 2. septembra 2021 – Ja zum Nürburgring eV/Európska komisia
      (Vec C-647/19 P) (1)

      (Odvolanie - Štátna pomoc - Pomoc v prospech komplexu Nürburgring (Nemecko) - Rozhodnutie vyhlasujúce pomoc za sčasti nezlučiteľnú s vnútorným trhom - Predaj majetku príjemcov štátnej pomoci vyhlásenej za nezlučiteľnú - Otvorená, transparentná, nediskriminačná a nepodmienená verejná súťaž - Rozhodnutie vyhlasujúce, že vrátenie nezlučiteľnej pomoci sa netýka nového majiteľa komplexu Nürburgring a že tento majiteľ nezískal novú pomoc na účely nadobudnutia tohto komplexu - Prípustnosť - Postavenie dotknutej osoby - Osobne dotknutá osoba - Porušenie procesných práv dotknutých osôb - Ťažkosti vyžadujúce začatie konania vo veci formálneho zisťovania - Odôvodnenie - Skreslenie dôkazov)
      (2021/C 431/16)
      Jazyk konania: nemčina

         Účastníci konania

         Odvolateľka: Ja zum Nürburgring eV (v zastúpení: D. Frey a M. Rudolph, Rechtsanwälte)

         Ďalší účastník konania: Európska komisia (v zastúpení: L. Flynn, B. Stromsky a T. Maxian Rusche, splnomocnení zástupcovia)

         Výrok rozsudku

                  1.

                  Rozsudok Všeobecného súdu Európskej únie z 19. júna 2019, Ja zum Nürburgring/Komisia (T-373/15, EU:T:2019:432), sa zrušuje v rozsahu, v akom ním Všeobecný súd Európskej únie zamietol návrh na zrušenie článku 1 poslednej zarážky rozhodnutia Komisie (EÚ) 2016/151 z 1. októbra 2014 o štátnej pomoci Nemecka SA.31550 (2012/C) (ex 2012/NN) v prospech Nürburgringu.

                  2.

                  V zostávajúcej časti sa odvolanie zamieta.

                  3.

                  Článok 1 posledná zarážka rozhodnutia Komisie (EÚ) 2016/151 z 1. októbra 2014 o štátnej pomoci Nemecka SA.31550 (2012/C) (ex 2012/NN) v prospech Nürburgringu sa zrušuje.

                  4.

                  Talianska republika a Európska komisia znášajú svoje vlastné trovy konania.

         (1)  Ú. v. EÚ C 372, 4.11.2019.


title: Vec C-665/19 P: Rozsudok Súdneho dvora (štvrtá komora) z 2. septembra 2021 – NeXovation, Inc./Európska komisia (Odvolanie – Štátna pomoc – Pomoc v prospech komplexu Nürburgring (Nemecko) – Rozhodnutie vyhlasujúce pomoc za sčasti nezlučiteľnú s vnútorným trhom – Predaj majetku príjemcov štátnej pomoci vyhlásenej za nezlučiteľnú – Otvorená, transparentná, nediskriminačná a nepodmienená verejná súťaž – Rozhodnutie vyhlasujúce, že vrátenie nezlučiteľnej pomoci sa netýka nového majiteľa komplexu Nürburgring a že tento majiteľ nezískal novú pomoc na účely nadobudnutia tohto komplexu – Prípustnosť – Postavenie dotknutej osoby – Osobne dotknutá osoba – Porušenie procesných práv dotknutých osôb – Ťažkosti vyžadujúce začatie konania vo veci formálneho zisťovania – Odôvodnenie)

text:
               25.10.2021

               SK

               Úradný vestník Európskej únie

               C 431/18

      Rozsudok Súdneho dvora (štvrtá komora) z 2. septembra 2021 – NeXovation, Inc./Európska komisia
      (Vec C-665/19 P) (1)

      (Odvolanie - Štátna pomoc - Pomoc v prospech komplexu Nürburgring (Nemecko) - Rozhodnutie vyhlasujúce pomoc za sčasti nezlučiteľnú s vnútorným trhom - Predaj majetku príjemcov štátnej pomoci vyhlásenej za nezlučiteľnú - Otvorená, transparentná, nediskriminačná a nepodmienená verejná súťaž - Rozhodnutie vyhlasujúce, že vrátenie nezlučiteľnej pomoci sa netýka nového majiteľa komplexu Nürburgring a že tento majiteľ nezískal novú pomoc na účely nadobudnutia tohto komplexu - Prípustnosť - Postavenie dotknutej osoby - Osobne dotknutá osoba - Porušenie procesných práv dotknutých osôb - Ťažkosti vyžadujúce začatie konania vo veci formálneho zisťovania - Odôvodnenie)
      (2021/C 431/17)
      Jazyk konania: angličtina

         Účastníci konania

         Odvolateľka: NeXovation, Inc. (v zastúpení: pôvodne A. von Bergwelt, M. Nordmann a L. Hettstedt, neskôr A. von Bergwelt a M. Nordmann, Rechtsanwälte)

         Ďalší účastník konania: Európska komisia (v zastúpení: E L. Flynn, T. Maxian Rusche a B. Stromsky, splnomocnení zástupcovia)

         Výrok rozsudku

                  1.

                  Rozsudok Všeobecného súdu Európskej únie z 19. júna 2019, NeXovation/Komisia (T-353/15, EU:T:2019:434), sa zrušuje v rozsahu, v akom ním Všeobecný súd Európskej únie zamietol návrh na zrušenie článku 1 poslednej zarážky rozhodnutia Komisie (EÚ) 2016/151 z 1. októbra 2014 o štátnej pomoci Nemecka SA.31550 (2012/C) (ex 2012/NN) v prospech Nürburgringu.

                  2.

                  V zostávajúcej časti sa odvolanie zamieta.

                  3.

                  Článok 1 posledná zarážka rozhodnutia Komisie (EÚ) 2016/151 z 1. októbra 2014 o štátnej pomoci Nemecka SA.31550 (2012/C) (ex 2012/NN) v prospech Nürburgringu sa zrušuje.

                  4.

                  NeXovation Inc. a Európska komisia znášajú svoje vlastné trovy konania.

         (1)  Ú. v. EÚ C 372, 4.11.2019.


title: Vec C-718/18: Rozsudok Súdneho dvora (štvrtá komora) z 2. septembra 2021 – Európska komisia/Spolková republika Nemecko (Nesplnenie povinnosti členským štátom – Vnútorný trh s elektrinou a zemným plynom – Smernica 2009/72/ES – Článok 2 bod 21 – Článok 19 ods. 3, 5 a 8 – Článok 37 ods. 1 písm. a) a článok 37 ods. 6 písm. a) a b) – Smernica 2009/73/ES – Článok 2 bod 20 – Článok 19 ods. 3, 5 a 8 – Článok 41 ods. 1 písm. a) a článok 41 ods. 6 písm. a) a b) – Pojem „vertikálne integrovaný podnik“ – Účinné oddelenie sústav a sietí od činností výroby a dodávky elektrickej energie a zemného plynu – Nezávislý prevádzkovateľ prenosovej sústavy alebo prepravnej siete – Nezávislosť zamestnancov a riadiacich pracovníkov tohto prevádzkovateľa – Prechodné obdobia – Vlastníctvo podielov na základnom imaní vertikálne integrovaného podniku – Národné regulačné orgány – Nezávislosť – Výlučné právomoci – Článok 45 ZFEÚ – Voľný pohyb pracovníkov – Charta základných práv Európskej únie – Článok 15 – Právo na prácu a vykonávanie povolania – Článok 17 – Právo vlastniť majetok – Článok 52 ods. 1 – Obmedzenia – Zásada demokracie)

text:
               25.10.2021

               SK

               Úradný vestník Európskej únie

               C 431/19

      Rozsudok Súdneho dvora (štvrtá komora) z 2. septembra 2021 – Európska komisia/Spolková republika Nemecko
      (Vec C-718/18) (1)

      (Nesplnenie povinnosti členským štátom - Vnútorný trh s elektrinou a zemným plynom - Smernica 2009/72/ES - Článok 2 bod 21 - Článok 19 ods. 3, 5 a 8 - Článok 37 ods. 1 písm. a) a článok 37 ods. 6 písm. a) a b) - Smernica 2009/73/ES - Článok 2 bod 20 - Článok 19 ods. 3, 5 a 8 - Článok 41 ods. 1 písm. a) a článok 41 ods. 6 písm. a) a b) - Pojem „vertikálne integrovaný podnik“ - Účinné oddelenie sústav a sietí od činností výroby a dodávky elektrickej energie a zemného plynu - Nezávislý prevádzkovateľ prenosovej sústavy alebo prepravnej siete - Nezávislosť zamestnancov a riadiacich pracovníkov tohto prevádzkovateľa - Prechodné obdobia - Vlastníctvo podielov na základnom imaní vertikálne integrovaného podniku - Národné regulačné orgány - Nezávislosť - Výlučné právomoci - Článok 45 ZFEÚ - Voľný pohyb pracovníkov - Charta základných práv Európskej únie - Článok 15 - Právo na prácu a vykonávanie povolania - Článok 17 - Právo vlastniť majetok - Článok 52 ods. 1 - Obmedzenia - Zásada demokracie)
      (2021/C 431/18)
      Jazyk konania: nemčina

         Účastníci konania

         Žalobkyňa: Európska komisia (v zastúpení: M. Noll-Ehlers a O. Beynet, splnomocnení zástupcovia)

         Žalovaná: Spolková republika Nemecko (v zastúpení: pôvodne J. Möller a T. Henze, splnomocnení zástupcovia, neskôr J. Möller a S. Eisenberg, splnomocnení zástupcovia)

         Vedľajší účastník, ktorý v konaní podporuje žalovanú: Švédske kráľovstvo (v zastúpení: pôvodne C. Meyer-Seitz, A. Falk, H. Shev, J. Lundberg a H. Eklinder, splnomocnení zástupcovia, neskôr C. Meyer-Seitz, H. Shev a H. Eklinder, splnomocnení zástupcovia)

         Výrok rozsudku

                  1.

                  Spolková republika Nemecko si tým, že nesprávne prebrala:

                              —

                              článok 2 bod 21 smernice Európskeho parlamentu a Rady 2009/72/ES z 13. júla 2009 o spoločných pravidlách pre vnútorný trh s elektrinou, ktorou sa zrušuje smernica 2003/54/ES, a článok 2 bod 20 smernice Európskeho parlamentu a Rady 2009/73/ES z 13. júla 2009 o spoločných pravidlách pre vnútorný trh so zemným plynom, ktorou sa zrušuje smernica 2003/55/ES,

                              —

                              článok 19 ods. 3 a 8 smerníc 2009/72 a 2009/73,

                              —

                              článok 19 ods. 5 smerníc 2009/72 a 2009/73,

                              —

                              článok 37 ods. 1 písm. a) a článok 37 ods. 6 písm. a) a b) smernice 2009/72, ako aj článok 41 ods. 1 písm. a) a článok 41 ods. 6 písm. a) a b) smernice 2009/73,

                        nesplnila povinnosti, ktoré jej vyplývajú z týchto smerníc.

                  2.

                  Spolková republika Nemecko je povinná nahradiť trovy konania.

                  3.

                  Švédske kráľovstvo znáša svoje vlastné trovy konania.

         (1)  Ú. v. EÚ C 54, 11.2.2019.


title: Spojené veci C-721/19 a C-722/19: Rozsudok Súdneho dvora (piata komora) z 2. septembra 2021 (návrh na začatie prejudiciálneho konania, ktorý podala Consiglio di Stato – Taliansko) – Sisal SpA (C-721/19), Stanleybet Malta Ltd (C-722/19), Magellan Robotech Ltd (C-722/19)/Agenzia delle Dogane e dei Monopoli, Ministero dell'Economia e delle Finanze (Návrh na začatie prejudiciálneho konania – Články 49 a 56 ZFEÚ – Slobodné poskytovanie služieb – Obmedzenia – Smernica 2014/23/EÚ – Postupy uzatvárania koncesných zmlúv – Článok 43 – Podstatné zmeny – Okamžité lotérie – Vnútroštátna právna úprava stanovujúca obnovenie koncesie bez nového verejného obstarávania – Smernica 89/665/EHS – Článok 1 ods. 3 – Záujem na konaní)

text:
               25.10.2021

               SK

               Úradný vestník Európskej únie

               C 431/20

      Rozsudok Súdneho dvora (piata komora) z 2. septembra 2021 (návrh na začatie prejudiciálneho konania, ktorý podala Consiglio di Stato – Taliansko) – Sisal SpA (C-721/19), Stanleybet Malta Ltd (C-722/19), Magellan Robotech Ltd (C-722/19)/Agenzia delle Dogane e dei Monopoli, Ministero dell'Economia e delle Finanze
      (Spojené veci C-721/19 a C-722/19) (1)

      (Návrh na začatie prejudiciálneho konania - Články 49 a 56 ZFEÚ - Slobodné poskytovanie služieb - Obmedzenia - Smernica 2014/23/EÚ - Postupy uzatvárania koncesných zmlúv - Článok 43 - Podstatné zmeny - Okamžité lotérie - Vnútroštátna právna úprava stanovujúca obnovenie koncesie bez nového verejného obstarávania - Smernica 89/665/EHS - Článok 1 ods. 3 - Záujem na konaní)
      (2021/C 431/19)
      Jazyk konania: taliančina

         Vnútroštátny súd, ktorý podal návrh na začatie prejudiciálneho konania

      Consiglio di Stato

         Účastníci konania pred vnútroštátnym súdom

         Žalobkyne: Sisal SpA (C-721/19), Stanleybet Malta Ltd (C-722/19), Magellan Robotech Ltd (C-722/19)

         Žalovaní: Agenzia delle Dogane e dei Monopoli, Ministero dell'Economia e delle Finanze

         za účasti: Lotterie Nazionali Srl, Lottomatica Holding Srl, predtým Lottomatica SpA (C-722/19),

         Výrok rozsudku

                  1.

                  Právo Únie a najmä článok 43 ods. 1 písm. a) smernice Európskeho parlamentu a Rady 2014/23/EÚ z 26. februára 2014 o udeľovaní koncesií sa má vykladať v tom zmysle, že nebráni vnútroštátnej právnej úprave, ktorá vyžaduje obnovenie koncesnej zmluvy bez nového verejného obstarávania na udelenie koncesie za podmienok, keď koncesia bola udelená jedinému koncesionárovi, hoci príslušné vnútroštátne právo stanovovalo, že takáto koncesia sa mala v zásade udeliť viacerým, najviac štyrom hospodárskym subjektom, ak táto vnútroštátna právna úprava predstavuje uplatnenie doložky upravenej v pôvodnej koncesnej zmluve, ktorá obsahuje opciu takéhoto obnovenia.

                  2.

                  Právo Únie a najmä článok 43 ods. 1 písm. e) smernice 2014/23 sa má vykladať v tom zmysle, že nebráni vnútroštátnej právnej úprave, ktorá na jednej strane stanovuje, že o obnovení koncesie sa rozhodne dva roky pred jej uplynutím, a na druhej strane stanovuje zmenu spôsobu platenia finančnej protihodnoty, ktorú dlhuje koncesionár, upraveného v pôvodnej koncesnej zmluve, takým spôsobom, ktorý zaručuje štátu nové a vyššie rozpočtové príjmy, ak takáto zmena nie je podstatná v zmysle článku 43 ods. 4 tejto smernice.

                  3.

                  Článok 43 ods. 4 smernice 2014/23 a článok 1 ods. 3 smernice Rady 89/665/EHS z 21. decembra 1989 o koordinácii zákonov, iných právnych predpisov a správnych opatrení týkajúcich sa uplatňovania postupov preskúmavania v rámci verejného obstarávania tovarov a prác, zmenenej smernicou 2014/23, sa majú vykladať v tom zmysle, že hospodársky subjekt môže podať žalobu proti rozhodnutiu o obnovení koncesie z dôvodu, že sa podstatne zmenili podmienky plnenia pôvodnej koncesnej zmluvy, hoci sa nezúčastnil pôvodného verejného obstarávania na udelenie tejto koncesie, pokiaľ v okamihu, keď by malo dôjsť k obnoveniu koncesie, preukáže záujem na udelení takejto koncesie.

         (1)  Ú. v. EÚ C 432, 23.12.2019.


title: Vec C-741/19: Rozsudok Súdneho dvora (veľká komora) z 2. septembra 2021 (návrh na začatie prejudiciálneho konania, ktorý podal Cour d’appel de Paris – Francúzsko) – Moldavská republika/Komstroy, právna nástupkyňa spoločnosti Energoalians (Návrh na začatie prejudiciálneho konania – Zmluva o energetickej charte – Článok 26 – Neuplatniteľnosť vo vzájomných vzťahoch medzi členskými štátmi – Rozhodcovské rozhodnutie – Súdne preskúmanie – Právomoc súdu členského štátu – Spor medzi hospodárskym subjektom tretieho štátu a tretím štátom – Právomoc Súdneho dvora – Článok 1 bod 6 Zmluvy o energetickej charte – Pojem „investícia“)

text:
               25.10.2021

               SK

               Úradný vestník Európskej únie

               C 431/21

      Rozsudok Súdneho dvora (veľká komora) z 2. septembra 2021 (návrh na začatie prejudiciálneho konania, ktorý podal Cour d’appel de Paris – Francúzsko) – Moldavská republika/Komstroy, právna nástupkyňa spoločnosti Energoalians
      (Vec C-741/19) (1)

      (Návrh na začatie prejudiciálneho konania - Zmluva o energetickej charte - Článok 26 - Neuplatniteľnosť vo vzájomných vzťahoch medzi členskými štátmi - Rozhodcovské rozhodnutie - Súdne preskúmanie - Právomoc súdu členského štátu - Spor medzi hospodárskym subjektom tretieho štátu a tretím štátom - Právomoc Súdneho dvora - Článok 1 bod 6 Zmluvy o energetickej charte - Pojem „investícia“)
      (2021/C 431/20)
      Jazyk konania: francúzština

         Vnútroštátny súd, ktorý podal návrh na začatie prejudiciálneho konania

      Cour d’appel de Paris

         Účastníci konania pred vnútroštátnym súdom

         Žalobkyňa: Moldavská republika

         Žalovaná: Komstroy LLC, právna nástupkyňa spoločnosti Energoalians

         Výrok rozsudku

      Článok 1 bod 6 a článok 26 ods. 1 Zmluvy o energetickej charte podpísanej v Lisabone 17. decembra 1994 a schválenej v mene Európskych spoločenstiev rozhodnutím Rady a Komisie 98/181/ES, ESUO, Euratom z 23. septembra 1997 sa majú vykladať v tom zmysle, že to, že ak podnik zmluvnej strany tejto medzinárodnej zmluvy nadobudne pohľadávku vyplývajúcu zo zmluvy o dodávke elektriny, ktorá nie je spojená s investíciou a ktorú vlastní podnik štátu, ktorý nie je zmluvnou stranou uvedenej medzinárodnej zmluvy, pričom dlžníkom pri tejto pohľadávke je verejný podnik inej zmluvnej strany tej istej medzinárodnej zmluvy, nepredstavuje to „investíciu“ v zmysle týchto ustanovení.

         (1)  Ú. v. EÚ C 413, 9.12.2019.


title: Vec C-790/19: Rozsudok Súdneho dvora (druhá komora) z 2. septembra 2021 (návrh na začatie prejudiciálneho konania, ktorý podal Curtea de Apel Braşov – Rumunsko) – Parchetul de pe lângă Tribunalul Braşov/LG, MH (Návrh na začatie prejudiciálneho konania – Predchádzanie využívaniu finančného systému na účely prania špinavých peňazí a financovania terorizmu – Smernica (EÚ) 2015/849 – Smernica 2005/60/ES – Trestný čin prania špinavých peňazí – Pranie špinavých peňazí spáchané páchateľom základného trestného činu („samopranie“))

text:
               25.10.2021

               SK

               Úradný vestník Európskej únie

               C 431/21

      Rozsudok Súdneho dvora (druhá komora) z 2. septembra 2021 (návrh na začatie prejudiciálneho konania, ktorý podal Curtea de Apel Braşov – Rumunsko) – Parchetul de pe lângă Tribunalul Braşov/LG, MH
      (Vec C-790/19) (1)

      (Návrh na začatie prejudiciálneho konania - Predchádzanie využívaniu finančného systému na účely prania špinavých peňazí a financovania terorizmu - Smernica (EÚ) 2015/849 - Smernica 2005/60/ES - Trestný čin prania špinavých peňazí - Pranie špinavých peňazí spáchané páchateľom základného trestného činu („samopranie“))
      (2021/C 431/21)
      Jazyk konania: rumunčina

         Vnútroštátny súd, ktorý podal návrh na začatie prejudiciálneho konania

      Curtea de Apel Braşov

         Účastníci konania pred vnútroštátnym súdom

         Žalobca: Parchetul de pe lângă Tribunalul Braşov

         Žalovaní: LG, MH

         za účasti: Agenţia Naţională de Administrare Fiscală – Direcţia Generală Regională a Finanţelor Publice Braşov

         Výrok rozsudku

      Článok 1 ods. 2 písm. a) smernice Európskeho parlamentu a Rady 2005/60/ES z 26. októbra 2005 o predchádzaní využívania finančného systému na účely prania špinavých peňazí a financovania terorizmu sa má vykladať v tom zmysle, že nebráni vnútroštátnej právnej úprave, ktorá stanovuje, že trestného činu prania špinavých peňazí v zmysle tohto ustanovenia sa môže dopustiť páchateľ trestnej činnosti, z ktorej pochádzali dotknuté finančné prostriedky.

         (1)  Ú. v. EÚ C 54, 17.2.2020.


title: Vec C-836/19: Rozsudok Súdneho dvora (štvrtá komora) z 2. septembra 2021 (návrh na začatie prejudiciálneho konania, ktorý podal Verwaltungsgericht Gera – Nemecko) – Toropet Ltd./Landkreis Greiz (Návrh na začatie prejudiciálneho konania – Verejné zdravie – Zdravotné predpisy týkajúce sa vedľajších živočíšnych produktov neurčených na ľudskú spotrebu – Nariadenie (ES) č. 1069/2009 – Článok 9 písm. d) a článok 10 písm. a) a f) – Klasifikácia produktov – Rozklad, znehodnotenie a prítomnosť cudzorodých častíc v materiáli – Vplyv na počiatočnú klasifikáciu)

text:
               25.10.2021

               SK

               Úradný vestník Európskej únie

               C 431/22

      Rozsudok Súdneho dvora (štvrtá komora) z 2. septembra 2021 (návrh na začatie prejudiciálneho konania, ktorý podal Verwaltungsgericht Gera – Nemecko) – Toropet Ltd./Landkreis Greiz
      (Vec C-836/19) (1)

      (Návrh na začatie prejudiciálneho konania - Verejné zdravie - Zdravotné predpisy týkajúce sa vedľajších živočíšnych produktov neurčených na ľudskú spotrebu - Nariadenie (ES) č. 1069/2009 - Článok 9 písm. d) a článok 10 písm. a) a f) - Klasifikácia produktov - Rozklad, znehodnotenie a prítomnosť cudzorodých častíc v materiáli - Vplyv na počiatočnú klasifikáciu)
      (2021/C 431/22)
      Jazyk konania: nemčina

         Vnútroštátny súd, ktorý podal návrh na začatie prejudiciálneho konania

      Verwaltungsgericht Gera

         Účastníci konania pred vnútroštátnym súdom

         Žalobkyňa: Toropet Ltd.

         Žalovaný: Landkreis Greiz

         Výrok rozsudku

      Článok 7 ods. 1, článok 9 písm. h) a článok 10 písm. a) a f) nariadenia Európskeho parlamentu a Rady (ES) č. 1069/2009 z 21. októbra 2009, ktorým sa ustanovujú zdravotné predpisy týkajúce sa vedľajších živočíšnych produktov a odvodených produktov neurčených na ľudskú spotrebu a ktorým sa zrušuje nariadenie (ES) č. 1774/2002 (nariadenie o vedľajších živočíšnych produktoch), sa majú so zreteľom na článok 4 ods. 2 tohto nariadenia vykladať v tom zmysle, že vedľajšie živočíšne produkty, pôvodne zaradené ako materiál kategórie 3 v súlade s článkom 10 písm. a) a f) tohto nariadenia, ktoré boli zmenené rozkladom alebo znehodnotením alebo zmiešané s cudzorodými časticami, akými sú kúsky omietky alebo drevené piliny, takže už nie sú vhodné na ľudskú spotrebu a/alebo nie sú zbavené akéhokoľvek rizika pre zdravie ľudí alebo zvierat, nespĺňajú úroveň rizika spojeného s týmto zaradením, a preto sa musia preradiť do nižšej kategórie.

         (1)  Ú. v. EÚ C 87, 16.3.2020.


title: Vec C-854/19: Rozsudok Súdneho dvora (ôsma komora) z 2. septembra 2021 (návrh na začatie prejudiciálneho konania, ktorý podal Verwaltungsgericht Köln – Nemecko) – Vodafone GmbH/Bundesrepublik Deutschland, v zastúpení: Bundesnetzagentur für Elektrizität, Gas, Telekommunikation, Post und Eisenbahnen (Návrh na začatie prejudiciálneho konania – Elektronické komunikácie – Nariadenie (EÚ) 2015/2120 – Článok 3 – Prístup k otvorenému internetu – Článok 3 ods. 1 – Práva koncových užívateľov – Článok 3 ods. 2 – Zákaz dohôd a obchodných praktík obmedzujúcich výkon práv koncových užívateľov – Článok 3 ods. 3 – Povinnosť rovnakého a nediskriminačného zaobchádzania s prevádzkou – Možnosť vykonávať primerané opatrenia na riadenie prevádzky – Dodatočná tarifná možnosť nazývaná „nulová tarifa“ – Vylúčenie „nulovej tarify“ v prípade roamingu)

text:
               25.10.2021

               SK

               Úradný vestník Európskej únie

               C 431/23

      Rozsudok Súdneho dvora (ôsma komora) z 2. septembra 2021 (návrh na začatie prejudiciálneho konania, ktorý podal Verwaltungsgericht Köln – Nemecko) – Vodafone GmbH/Bundesrepublik Deutschland, v zastúpení: Bundesnetzagentur für Elektrizität, Gas, Telekommunikation, Post und Eisenbahnen
      (Vec C-854/19) (1)

      (Návrh na začatie prejudiciálneho konania - Elektronické komunikácie - Nariadenie (EÚ) 2015/2120 - Článok 3 - Prístup k otvorenému internetu - Článok 3 ods. 1 - Práva koncových užívateľov - Článok 3 ods. 2 - Zákaz dohôd a obchodných praktík obmedzujúcich výkon práv koncových užívateľov - Článok 3 ods. 3 - Povinnosť rovnakého a nediskriminačného zaobchádzania s prevádzkou - Možnosť vykonávať primerané opatrenia na riadenie prevádzky - Dodatočná tarifná možnosť nazývaná „nulová tarifa“ - Vylúčenie „nulovej tarify“ v prípade roamingu)
      (2021/C 431/23)
      Jazyk konania: nemčina

         Vnútroštátny súd, ktorý podal návrh na začatie prejudiciálneho konania

      Verwaltungsgericht Köln

         Účastníci konania pred vnútroštátnym súdom

         Žalobkyňa: Vodafone GmbH

         Žalovaná: Bundesrepublik Deutschland, v zastúpení: Bundesnetzagentur für Elektrizität, Gas, Telekommunikation, Post und Eisenbahnen

         Výrok rozsudku

      Článok 3 nariadenia Európskeho parlamentu a Rady (EÚ) 2015/2120 z 25. novembra 2015, ktorým sa ustanovujú opatrenia týkajúce sa prístupu k otvorenému internetu a ktorým sa mení smernica 2002/22/ES o univerzálnej službe a právach užívateľov týkajúcich sa elektronických komunikačných sietí a služieb a nariadenie (EÚ) č. 531/2012 o roamingu vo verejných mobilných komunikačných sieťach v rámci Únie, sa má vykladať v tom zmysle, že obmedzenie využívania počas roamingu z dôvodu aktivácie tarifnej možnosti nazývanej „nulová tarifa“ je nezlučiteľné s povinnosťami vyplývajúcimi z odseku 3 tohto článku.

         (1)  Ú. v. EÚ C 87, 16.3.2020.


title: Vec C-928/19 P: Rozsudok Súdneho dvora (veľká komora) z 2. septembra 2021 – European Federation of Public Service Unions (EPSU)/Európska komisia, Jan Willem Goudriaan (Odvolanie – Inštitucionálne právo – Sociálna politika – Články 154 a 155 ZFEÚ – Sociálny dialóg medzi sociálnymi partnermi na úrovni Európskej únie – Informovanosť a porady s úradníkmi a zamestnancami ústredných orgánov členských štátov – Dohoda uzavretá medzi sociálnymi partnermi – Spoločná žiadosť zmluvných strán tejto dohody o vykonanie tejto dohody na úrovni Únie – Odmietnutie Európskej komisie predložiť Rade Európskej únie návrh rozhodnutia – Stupeň súdneho preskúmania – Povinnosť odôvodnenia rozhodnutia o zamietnutí)

text:
               25.10.2021

               SK

               Úradný vestník Európskej únie

               C 431/23

      Rozsudok Súdneho dvora (veľká komora) z 2. septembra 2021 – European Federation of Public Service Unions (EPSU)/Európska komisia, Jan Willem Goudriaan
      (Vec C-928/19 P) (1)

      (Odvolanie - Inštitucionálne právo - Sociálna politika - Články 154 a 155 ZFEÚ - Sociálny dialóg medzi sociálnymi partnermi na úrovni Európskej únie - Informovanosť a porady s úradníkmi a zamestnancami ústredných orgánov členských štátov - Dohoda uzavretá medzi sociálnymi partnermi - Spoločná žiadosť zmluvných strán tejto dohody o vykonanie tejto dohody na úrovni Únie - Odmietnutie Európskej komisie predložiť Rade Európskej únie návrh rozhodnutia - Stupeň súdneho preskúmania - Povinnosť odôvodnenia rozhodnutia o zamietnutí)
      (2021/C 431/24)
      Jazyk konania: angličtina

         Účastníci konania

         Odvolateľka: European Federation of Public Service Unions (EPSU) (Brusel, Belgicko) (v zastúpení: R. Arthur, solicitor, a K. Apps, barrister)

         Ďalší účastníci konania: Jan Willem Goudriaan (v zastúpení: R. Arthur, solicitor, a K. Apps, barrister), Európska komisia (v zastúpení: I. Martínez del Peral, M. Kellerbauer a B. R. Killmann, splnomocnení zástupcovia)

         Výrok rozsudku

                  1.

                  Odvolanie sa zamieta.

                  2.

                  European Federation of Public Service Unions (EPSU) znáša svoje vlastné trovy konania a je povinný nahradiť trovy konania Európskej komisie.

         (1)  Ú. v. EÚ C 68, 2.3.2020.


title: Vec C-932/19: Rozsudok Súdneho dvora (šiesta komora) z 2. septembra 2021 (návrh na začatie prejudiciálneho konania, ktorý podal Győri Ítélőtábla – Maďarsko) – JZ/OTP Jelzálogbank Zrt., OTP Bank Nyrt., OTP Faktoring Követeléskezelő Zrt. (Návrh na začatie prejudiciálneho konania – Ochrana spotrebiteľov – Nekalé podmienky – Smernica 93/13/EHS – Článok 1 ods. 2 – Článok 6 ods. 1 – Úver vyjadrený v cudzej mene – Rozdiel medzi výmenným kurzom uplatniteľným pri uvoľnení poskytnutých finančných prostriedkov a kurzom uplatniteľným pri ich splácaní – Právna úprava členského štátu stanovujúca nahradenie nekalej podmienky ustanovením vnútroštátneho práva – Možnosť vnútroštátneho súdu vyhlásiť neplatnosť celej zmluvy obsahujúcej nekalú podmienku – Prípadné zohľadnenie ochrany poskytovanej touto právnou úpravou a vôle spotrebiteľa týkajúcej sa jej uplatnenia)

text:
               25.10.2021

               SK

               Úradný vestník Európskej únie

               C 431/25

      Rozsudok Súdneho dvora (šiesta komora) z 2. septembra 2021 (návrh na začatie prejudiciálneho konania, ktorý podal Győri Ítélőtábla – Maďarsko) – JZ/OTP Jelzálogbank Zrt., OTP Bank Nyrt., OTP Faktoring Követeléskezelő Zrt.
      (Vec C-932/19) (1)

      (Návrh na začatie prejudiciálneho konania - Ochrana spotrebiteľov - Nekalé podmienky - Smernica 93/13/EHS - Článok 1 ods. 2 - Článok 6 ods. 1 - Úver vyjadrený v cudzej mene - Rozdiel medzi výmenným kurzom uplatniteľným pri uvoľnení poskytnutých finančných prostriedkov a kurzom uplatniteľným pri ich splácaní - Právna úprava členského štátu stanovujúca nahradenie nekalej podmienky ustanovením vnútroštátneho práva - Možnosť vnútroštátneho súdu vyhlásiť neplatnosť celej zmluvy obsahujúcej nekalú podmienku - Prípadné zohľadnenie ochrany poskytovanej touto právnou úpravou a vôle spotrebiteľa týkajúcej sa jej uplatnenia)
      (2021/C 431/26)
      Jazyk konania: maďarčina

         Vnútroštátny súd, ktorý podal návrh na začatie prejudiciálneho konania

      Győri Ítélőtábla

         Účastníci konania pred vnútroštátnym súdom

         Žalobca: JZ

         Žalovaní: OTP Jelzálogbank Zrt., OTP Bank Nyrt., OTP Faktoring Követeléskezelő Zrt.

         Výrok rozsudku

      Článok 6 ods. 1 smernice Rady 93/13/EHS z 5. apríla 1993 o nekalých podmienkach v spotrebiteľských zmluvách sa má vykladať v tom zmysle, že nebráni vnútroštátnym právnym predpisom, ktoré v prípade zmlúv o spotrebiteľskom úvere postihujú neplatnosťou podmienku týkajúcu sa kurzového rozpätia považovanú za nekalú a ukladajú príslušnému vnútroštátnemu súdu povinnosť nahradiť túto podmienku ustanovením vnútroštátneho práva, ktoré ukladá použitie oficiálneho výmenného kurzu, pričom nestanovujú možnosť, aby tento súd vyhovel návrhu dotknutého spotrebiteľa na zrušenie zmluvy o úvere v celom rozsahu, aj keď sa uvedený súd domnieva, že zachovanie tejto zmluvy by bolo v rozpore so záujmami spotrebiteľa, najmä vzhľadom na kurzové riziko, ktoré by tento spotrebiteľ naďalej niesol na základe inej podmienky uvedenej zmluvy, pokiaľ by tento istý súd mohol pri výkone svojej zvrchovanej právomoci a bez toho, aby nad tým mohla prevážiť vôľa vyjadrená týmto spotrebiteľom naopak konštatovať, že vykonanie opatrení takto stanovených týmito vnútroštátnymi predpismi umožňuje obnoviť právnu a skutkovú situáciu, v ktorej by sa spotrebiteľ nachádzal v prípade neexistencie tejto nekalej podmienky.

         (1)  Ú. v. EÚ C 161, 11.5.2020.


title: Vec C-930/19: Rozsudok Súdneho dvora (veľká komora) z 2. septembra 2021 (návrh na začatie prejudiciálneho konania, ktorý podal Conseil du contentieux des étrangers – Belgicko) – X/État belge (Návrh na začatie prejudiciálneho konania – Smernica 2004/38/ES – Článok 13 ods. 2 – Právo na pobyt rodinných príslušníkov občana Únie – Manželstvo medzi občanom Únie a štátnym príslušníkom tretej krajiny – Zachovanie práva na pobyt štátneho príslušníka tretej krajiny, obete domáceho násilia zo strany svojho manželského partnera, v prípade rozvodu – Povinnosť preukázať existenciu dostatočných zdrojov – Neexistencia takejto povinnosti v smernici 2003/86/ES – Platnosť – Charta základných práv Európskej únie – Články 20 a 21 – Rovnosť zaobchádzania – Rozdielne zaobchádzanie podľa toho, či je garant občanom Únie alebo štátnym príslušníkom tretej krajiny – Neporovnateľnosť situácií)

text:
               25.10.2021

               SK

               Úradný vestník Európskej únie

               C 431/24

      Rozsudok Súdneho dvora (veľká komora) z 2. septembra 2021 (návrh na začatie prejudiciálneho konania, ktorý podal Conseil du contentieux des étrangers – Belgicko) – X/État belge
      (Vec C-930/19) (1)

      (Návrh na začatie prejudiciálneho konania - Smernica 2004/38/ES - Článok 13 ods. 2 - Právo na pobyt rodinných príslušníkov občana Únie - Manželstvo medzi občanom Únie a štátnym príslušníkom tretej krajiny - Zachovanie práva na pobyt štátneho príslušníka tretej krajiny, obete domáceho násilia zo strany svojho manželského partnera, v prípade rozvodu - Povinnosť preukázať existenciu dostatočných zdrojov - Neexistencia takejto povinnosti v smernici 2003/86/ES - Platnosť - Charta základných práv Európskej únie - Články 20 a 21 - Rovnosť zaobchádzania - Rozdielne zaobchádzanie podľa toho, či je garant občanom Únie alebo štátnym príslušníkom tretej krajiny - Neporovnateľnosť situácií)
      (2021/C 431/25)
      Jazyk konania: francúzština

         Vnútroštátny súd, ktorý podal návrh na začatie prejudiciálneho konania

      Conseil du contentieux des étrangers

         Účastníci konania pred vnútroštátnym súdom

         Žalobca: X

         Žalovaný: État belge

         Výrok rozsudku

      Preskúmanie prejudiciálnej otázky položenej vnútroštátnym súdom neodhalilo nijakú skutočnosť, ktorá by mohla ovplyvniť platnosť článku 13 ods. 2 smernice Európskeho parlamentu a Rady 2004/38/ES z 29. apríla 2004 o práve občanov Únie a ich rodinných príslušníkov voľne sa pohybovať a zdržiavať sa v rámci územia členských štátov, ktorá mení a dopĺňa nariadenie (EHS) 1612/68 a ruší smernice 64/221/EHS, 68/360/EHS, 72/194/EHS, 73/148/EHS, 75/34/EHS, 75/35/EHS, 90/364/EHS, 90/365/EHS a 93/96/EHS, z hľadiska článku 20 Charty základných práv Európskej únie.

         (1)  Ú. v. EÚ C 77, 9.3.2020.


title: Vec C-549/21 P: Odvolanie podané 3. septembra 2021: Fondazione Cassa di Risparmio di Pesaro a i. proti rozsudku Všeobecného súdu (tretia komora) z 30. júna 2021 vo veci T-635/19, Fondazione Cassa di Risparmio di Pesaro a i./Komisia

text:
               25.10.2021

               SK

               Úradný vestník Európskej únie

               C 431/25

      Odvolanie podané 3. septembra 2021: Fondazione Cassa di Risparmio di Pesaro a i. proti rozsudku Všeobecného súdu (tretia komora) z 30. júna 2021 vo veci T-635/19, Fondazione Cassa di Risparmio di Pesaro a i./Komisia
      (Vec C-549/21 P)
      (2021/C 431/27)
      Jazyk konania: taliančina

         Účastníci konania

         Odvolateľky: Fondazione Cassa di Risparmio di Pesaro, Montani Antaldi Srl, Fondazione Cassa di Risparmio di Fano, Fondazione Cassa di Risparmio di Jesi, Fondazione Cassa di Risparmio della Provincia di Macerata (v zastúpení: A. Sandulli, S. Battini, B. Cimino, avvocati)

         Ďalší účastník konania: Európska komisia

         Návrhy odvolateliek

      Odvolateľky navrhujú, aby Súdny dvor:

                  —

                  zrušil rozsudok Všeobecného súdu Európskej únie (tretia komora) z 30. júna 2021 vo veci Fondazione Cassa di Risparmio di Pesaro a i./Komisia (T-635/19),

                  —

                  v dôsledku toho v súlade s návrhom podaným v prvostupňovom konaní určil, že Európska komisia je mimozmluvne zodpovedná za to, že protiprávnymi pokynmi, ktoré vydala taliansky vnútroštátnym orgánom, zabránila rekapitalizácii Banca delle Marche zo strany talianskeho medzibankového fondu na ochranu vkladov (Fondo Interbancario per Tutela dei Depositi, ďalej len „FITD“),

                  —

                  v dôsledku toho uložil Európskej komisii povinnosť nahradiť škodu spôsobenú odvolateľkám, vyčíslenú v súlade s kritériami uvedenými v texte žaloby, alebo v inej spravodlivej výške,

                  —

                  alebo v inom prípade vrátiť vec Všeobecnému súdu, aby preskúmal ostatné žalobné dôvody uvedené v prvostupňovom konaní,

                  —

                  uložil Európskej komisii povinnosť nahradiť trovy konania v obidvoch stupňoch.

         Odvolacie dôvody a hlavné tvrdenia

                  1.

                     Prvý odvolací dôvod: zjavné skreslenie a nesprávne uvedenie skutkového stavu a dôkazov zhromaždených v prvostupňovom konaní, nepreskúmanie rozhodujúcej skutočnosti, ako aj nelogické a nesprávne odôvodnenie.

                  Podľa Všeobecného súdu dôkazy obsiahnuté v spise nie sú dostatočné na to, aby sa preukázalo, že rozhodnutie talianskych orgánov bolo rozhodujúcim spôsobom ovplyvnené Komisiou a že naopak nerozhodli nezávisle, na základe vlastného posúdenia, o čase, metódach a podmienkach riešenia situácie Banca delle Marche. Podľa Všeobecného súdu bolo riešenie situácie Banca delle Marche talianskymi orgánmi v podstate podmienené jej platobnou neschopnosťou. Z tohto dôvodu Komisia nemôže byť zodpovedná za rozhodnutie o riešení situácie Banca delle Marche, Komisia bránila zásahu na záchranu zo strany FITD. Takáto rekonštrukcia predstavuje zjavné skreslenie dôkazov. Všetky skutočnosti, ponúkané dôkazy, nájdené nepriame dôkazy a dôverné dokumenty získané v priebehu konania sa javia jednoznačne: talianske orgány v každom prípade potvrdili účinne a neprekonateľný vplyv vyplývajúci z presných pokynov, ktoré dostali od Európskej komisie. Z dokumentov nachádzajúcich sa v spise prvostupňového konania totiž s istotou vyplýva, že: (i) talianske orgány sa snažili nájsť všetky možné alternatívne riešenia pre situáciu Banca delle Marche a znemožnil im to odpor Európskej komisie; ii) tieto alternatívne riešenia by výrazne obmedzili škodlivé účinky na akcionárov a držiteľov dlhopisov.

                  2.

                     Druhý odvolací dôvod: Porušenie a/alebo nesprávne uplatnenie článku 340 ods. 2 ZFEÚ, najmä požiadaviek práva Únie týkajúcich sa preukázania príčinnej súvislosti; porušenie zásady efektivity a blízkosti dôkazov.

                  Všeobecný súd pri posudzovaní príčinnej súvislosti zjavne zamenil „rozhodujúce“ a „výlučné“ príčiny vzniku škody. Konanie Komisie nemuselo byť „výlučnou“ príčinou riešenia situácie Banca delle Marche. Ako však odvolateľky dostatočne zdokumentovali a preukázali v prvostupňovom konaní, takéto konanie Komisie bolo – určite – „rozhodujúcou“ príčinou. V dôsledku toho Všeobecný súd tým, že vylúčil existenciu príčinnej súvislosti len z dôvodu, že vytýkané konanie európskej inštitúcie nebolo „výlučnou“ príčinou vzniku škody tvrdenej odvolateľkami, vychádzal zo zjavne nesprávneho právneho posúdenia pri výklade pojmu „dostatočne priama príčinná súvislosť“. Z toho vyplýva vytýkané porušenie a/alebo nesprávne uplatnenie článku 340 ods. 2 ZFEÚ a zásady efektivity a blízkosti dôkazov.


title: Vec T-355/19: Rozsudok Všeobecného súdu z 8. septembra 2021 – Španielsko/Komisia („Jazykový režim – Oznámenie o verejných výberových konaniach na účely prijatia administrátorov do zamestnania v oblasti verejného zdravia a bezpečnosti potravín – Obmedzenie výberu druhého jazyka zo štyroch jazykov – Nariadenie č. 1 – Článok 1d ods. 1, článok 27 a článok 28 písm. f) služobného poriadku – Diskriminácia na základe jazyka – Záujem služby – Primeranosť“)

text:
               25.10.2021

               SK

               Úradný vestník Európskej únie

               C 431/27

      Rozsudok Všeobecného súdu z 8. septembra 2021 – Španielsko/Komisia
      (Vec T-355/19) (1)

      („Jazykový režim - Oznámenie o verejných výberových konaniach na účely prijatia administrátorov do zamestnania v oblasti verejného zdravia a bezpečnosti potravín - Obmedzenie výberu druhého jazyka zo štyroch jazykov - Nariadenie č. 1 - Článok 1d ods. 1, článok 27 a článok 28 písm. f) služobného poriadku - Diskriminácia na základe jazyka - Záujem služby - Primeranosť“)
      (2021/C 431/28)
      Jazyk konania: španielčina

         Účastníci konania

         Žalobca: Španielske kráľovstvo (v zastúpení: S. Centeno Huerta a L. Aguilera Ruiz, splnomocnení zástupcovia)

         Žalovaná: Európska komisia (v zastúpení: N. Ruiz García, L. Vernier, D. Milanowska, I. Galindo Martín a T. Lilamand, splnomocnení zástupcovia)

         Predmet veci

      Návrh podaný na základe článku 263 ZFEÚ na zrušenie oznámenia o verejných výberových konaniach EPSO/AD/340/18 na vytvorenie rezervného zoznamu v oblasti zdravia a bezpečnosti potravín (inšpekcia, kontrola a hodnotenie) a EPSO/AD/341/18 na vytvorenie rezervného zoznamu v oblasti bezpečnosti potravín (politika a legislatíva) (Ú. v. EÚ C 97 A, 2018, s. 1)

         Výrok rozsudku

                  1.

                  Oznámenie o verejných výberových konaniach EPSO/AD/340/18 na vytvorenie rezervného zoznamu v oblasti zdravia a bezpečnosti potravín (inšpekcia, kontrola a hodnotenie) a EPSO/AD/341/18 na vytvorenie rezervného zoznamu v oblasti bezpečnosti potravín (politika a legislatíva) sa zrušuje.

                  2.

                  Európska komisia znáša svoje vlastné trovy konania a je povinná nahradiť trovy konania, ktoré vznikli Španielskemu kráľovstvu.

         (1)  Ú. v. EÚ C 285, 13.8.2018.


title: Vec T-52/19: Rozsudok Všeobecného súdu z 8. septembra 2021 – AH/Eurofound („Verejná služba – Zmluvní zamestnanci – Zverejnenie osobných údajov – Žiadosť o pomoc – Zamietnutie návrhu – Nedostatok právomoci autora aktu spôsobujúceho ujmu – Akt vypracovaný a podpísaný externou advokátskou kanceláriou – Zodpovednosť – Nemajetková ujma“)

text:
               25.10.2021

               SK

               Úradný vestník Európskej únie

               C 431/27

      Rozsudok Všeobecného súdu z 8. septembra 2021 – AH/Eurofound
      (Vec T-52/19) (1)

      („Verejná služba - Zmluvní zamestnanci - Zverejnenie osobných údajov - Žiadosť o pomoc - Zamietnutie návrhu - Nedostatok právomoci autora aktu spôsobujúceho ujmu - Akt vypracovaný a podpísaný externou advokátskou kanceláriou - Zodpovednosť - Nemajetková ujma“)
      (2021/C 431/29)
      Jazyk konania: francúzština

         Účastníci konania

         Žalobca: AH (v zastúpení: N. de Montigny, advokátka)

         Žalovaná: Európska nadácia pre zlepšovanie životných a pracovných podmienok (v zastúpení: F. van Boven a M. Jepsen, splnomocnení zástupcovia, za právnej pomoci C. Callanan, solicitor)

         Predmet veci

      Návrh podaný podľa článku 270 ZFEÚ na jednej strane na zrušenie rozhodnutia z 22. marca 2018, ktoré bolo vypracované a podpísané externou advokátskou kanceláriou vo veci žiadosti žalobcu o pomoc v súvislosti so zverejnením jeho osobných údajov, ako aj žiadosti o náhradu škody, a na druhej strane návrhu na náhradu nemajetkovej ujmy, ktorú údajne utrpel v dôsledku tohto rozhodnutia, ako aj predmetného zverejnenia

         Výrok rozsudku

                  1.

                  Rozhodnutie z 22. marca 2018, ktoré vypracovala a podpísala externá advokátska kancelária a ktoré sa týkalo žiadosti AH o poskytnutie pomoci vo veci zverejnenia osobných údajov, sa zrušuje.

                  2.

                  V zostávajúcej časti sa žaloba zamieta.

                  3.

                  Európska nadácia pre zlepšovanie životných a pracovných podmienok (Eurofound) znáša svoje vlastné trovy konania a je povinná nahradiť trovy, ktoré vznikli AH.

         (1)  Ú. v. EÚ C 112, 25.3.2019.


title: Vec T-554/19: Rozsudok Všeobecného súdu z 8. septembra 2021 – Španielsko/Komisia („Jazykový režim – Oznámenie o verejnom výberovom konaní na prijímanie administrátorov v oblasti hospodárskej súťaže, finančného práva, práva hospodárskej a menovej únie, rozpočtových pravidiel, ktoré sa vzťahujú na rozpočet Únie a na ochranu euromincí pred falšovaním – Obmedzenie výberu druhého jazyka zo štyroch jazykov – Nariadenie č. 1 – Článok 1d ods. 1, článok 27 a článok 28 písm. f) služobného poriadku – Diskriminácia na základe jazyka – Záujem služby – Proporcionalita“)

text:
               25.10.2021

               SK

               Úradný vestník Európskej únie

               C 431/28

      Rozsudok Všeobecného súdu z 8. septembra 2021 – Španielsko/Komisia
      (Vec T-554/19) (1)

      („Jazykový režim - Oznámenie o verejnom výberovom konaní na prijímanie administrátorov v oblasti hospodárskej súťaže, finančného práva, práva hospodárskej a menovej únie, rozpočtových pravidiel, ktoré sa vzťahujú na rozpočet Únie a na ochranu euromincí pred falšovaním - Obmedzenie výberu druhého jazyka zo štyroch jazykov - Nariadenie č. 1 - Článok 1d ods. 1, článok 27 a článok 28 písm. f) služobného poriadku - Diskriminácia na základe jazyka - Záujem služby - Proporcionalita“)
      (2021/C 431/30)
      Jazyk konania: španielčina

         Účastníci konania

         Žalobca: Španielske kráľovstvo (v zastúpení: L. Aguilera Ruiz, splnomocnený zástupca)

         Žalovaná: Európska komisia (v zastúpení: I. Galindo Martín, T. Lilamand a D. Milanowska, splnomocnení zástupcovia)

         Predmet veci

      Návrh založený na článku 263 ZFEÚ na zrušenie oznámenia o verejnom výberovom konaní EPSO/AD/374/19 o vytvorení rezervného zoznamu v oblasti hospodárskej súťaže, finančného práva, práva hospodárskej a menovej únie, rozpočtových pravidiel, ktoré sa vzťahujú na rozpočet Európskej únie a na ochranu euromincí pred falšovaním (Ú. v. EÚ C 191 A, 2019, s. 1)

         Výrok rozsudku

                  1.

                  Oznámenie o verejnom výberovom konaní EPSO/AD/374/19 o vytvorení rezervného zoznamu v oblasti hospodárskej súťaže, finančného práva, práva hospodárskej a menovej únie, rozpočtových pravidiel, ktoré sa vzťahujú na rozpočet Európskej únie a na ochranu euromincí pred falšovaním, sa zrušuje.

                  2.

                  Európska komisia znáša svoje vlastné trovy konania a je povinná nahradiť trovy konania, ktoré vynaložilo Španielske kráľovstvo.

         (1)  Ú. v. EÚ C 319, 23.9.2019.


title: Vec T-630/19: Rozsudok Všeobecného súdu z 8. septembra 2021 – AH/Eurofound („Verejná služba – Zmluvní zamestnanci – Psychické obťažovanie – Žiadosť o pomoc – Žaloba o neplatnosť – Prekážka začatého konania – Záujem na konaní – Prípustnosť – Pravidlo súladu medzi žalobou a sťažnosťou – Povinnosť odôvodnenia – Nedostatok právomoci autora aktu – Nesprávne posúdenie – Zodpovednosť – Nemajetková ujma“)

text:
               25.10.2021

               SK

               Úradný vestník Európskej únie

               C 431/29

      Rozsudok Všeobecného súdu z 8. septembra 2021 – AH/Eurofound
      (Vec T-630/19) (1)

      („Verejná služba - Zmluvní zamestnanci - Psychické obťažovanie - Žiadosť o pomoc - Žaloba o neplatnosť - Prekážka začatého konania - Záujem na konaní - Prípustnosť - Pravidlo súladu medzi žalobou a sťažnosťou - Povinnosť odôvodnenia - Nedostatok právomoci autora aktu - Nesprávne posúdenie - Zodpovednosť - Nemajetková ujma“)
      (2021/C 431/31)
      Jazyk konania: francúzština

         Účastníci konania

         Žalobca: AH (v zastúpení: N. de Montigny, advokátka)

         Žalovaná: Európska nadácia pre zlepšovanie životných a pracovných podmienok (v zastúpení: F. van Boven a M. Jepsen, splnomocnení zástupcovia, za právnej pomoci C. Callanan, solicitor)

         Predmet veci

      Návrh podaný podľa článku 270 ZFEÚ na jednej strane na zrušenie rozhodnutia Eurofound z 9. novembra 2018, ktorým sa končí správne vyšetrovanie AI-2018/01 začaté na základe žiadosti o pomoc v súvislosti s psychickým obťažovaním, ktorú podal žalobca proti svojim nariadeným a na druhej strane na náhradu nemajetkovej ujmy, ktorú žalobca údajne utrpel v dôsledku tohto rozhodnutia

         Výrok rozsudku

                  1.

                  Žaloba sa zamieta.

                  2.

                  AH znáša svoje vlastné trovy konania a je povinný nahradiť trovy konania ktoré vznikli Európskej nadácii pre zlepšovanie životných a pracovných podmienok (Eurofound).

         (1)  Ú. v. EÚ C 383, 11.11.2019.


title: Vec T-84/20: Rozsudok Všeobecného súdu z 8. septembra 2021 – Qx World/EUIPO – Mandelay (EDUCTOR) („Ochranná známka Európskej únie – Konanie o výmaze – Slovná ochranná známka európskej únie EDUCTOR – Skoršia nezapísaná ochranná známka EDUCTOR – Článok 53 ods. 1 písm. b) nariadenia (ES) č. 207/2009 [teraz článok 60 ods. 1 písm. b) nariadenia (EÚ) 2017/1001] – Článok 8 ods. 3 nariadenia č. 207/2009 (teraz článok 8 ods. 3 nariadenia 2017/1001) – Článok 71 ods. 1 nariadenia 2017/1001 – Článok 72 ods. 1 nariadenia 2017/1001 – Článok 95 ods. 1 nariadenia 2017/1001 – Článok 16 ods. 1 delegovaného nariadenia (EÚ) 2018/625 – Článok 6a Parížskeho dohovoru“)

text:
               25.10.2021

               SK

               Úradný vestník Európskej únie

               C 431/29

      Rozsudok Všeobecného súdu z 8. septembra 2021 – Qx World/EUIPO – Mandelay (EDUCTOR)
      (Vec T-84/20) (1)

      („Ochranná známka Európskej únie - Konanie o výmaze - Slovná ochranná známka európskej únie EDUCTOR - Skoršia nezapísaná ochranná známka EDUCTOR - Článok 53 ods. 1 písm. b) nariadenia (ES) č. 207/2009 [teraz článok 60 ods. 1 písm. b) nariadenia (EÚ) 2017/1001] - Článok 8 ods. 3 nariadenia č. 207/2009 (teraz článok 8 ods. 3 nariadenia 2017/1001) - Článok 71 ods. 1 nariadenia 2017/1001 - Článok 72 ods. 1 nariadenia 2017/1001 - Článok 95 ods. 1 nariadenia 2017/1001 - Článok 16 ods. 1 delegovaného nariadenia (EÚ) 2018/625 - Článok 6a Parížskeho dohovoru“)
      (2021/C 431/32)
      Jazyk konania: angličtina

         Účastníci konania

         Žalobkyňa: Qx World Kft. (Budapešť, Maďarsko) (v zastúpení: Á. László a A. Cserny, advokáti)

         Žalovaný: Úrad Európskej únie pre duševné vlastníctvo (v zastúpení: J. Crespo Carrillo a V. Ruzek, splnomocnení zástupcovia)

         Ďalší účastník konania pred odvolacím senátom EUIPO a vedľajší účastník v konaní pred Všeobecným súdom: Mandelay Magyarország Kereskedelmi Kft. (Mandelay Kft.) (Szigetszentmiklós, Maďarsko) (v zastúpení: V. Luszcz, C. Sár a É. Ulviczki, advokáti)

         Predmet veci

      Žaloba podaná proti rozhodnutiu piateho odvolacieho senátu EUIPO z 25. novembra 2019 (vec R 1310/2019-5) týkajúcemu sa konania o výmaze medzi spoločnosťami Qx World a Mandelay

         Výrok rozsudku

                  1.

                  Rozhodnutie piateho odvolacieho senátu EUIPO z 25. novembra 2019 sa zrušuje.

                  2.

                  Qx World Kft, EUIPO a Mandelay Kft znášajú svoje vlastné trovy konania.

         (1)  Ú. v. EÚ C 114, 6.4.2020.


title: Vec T-154/20: Rozsudok Všeobecného súdu z 8. septembra 2021 – IY/Parlament („Verejná služba – Dočasní zamestnanci – Politická skupina – Prepustenie – Zjavne nesprávne posúdenie – Zneužitie právomoci – Právo byť vypočutý – Rovnosť zaobchádzania – Povinnosť starostlivosti – Zásada riadnej správy vecí verejných – Zodpovednosť“)

text:
               25.10.2021

               SK

               Úradný vestník Európskej únie

               C 431/30

      Rozsudok Všeobecného súdu z 8. septembra 2021 – IY/Parlament
      (Vec T-154/20) (1)

      („Verejná služba - Dočasní zamestnanci - Politická skupina - Prepustenie - Zjavne nesprávne posúdenie - Zneužitie právomoci - Právo byť vypočutý - Rovnosť zaobchádzania - Povinnosť starostlivosti - Zásada riadnej správy vecí verejných - Zodpovednosť“)
      (2021/C 431/33)
      Jazyk konania: francúzština

         Účastníci konania

         Žalobkyňa: IY (v zastúpení: T. Bontinck a A. Guillerme, advokáti)

         Žalovaný: Európsky parlament (v zastúpení: N. Scafarto a I. Lázaro Betancor, splnomocnení zástupcovia)

         Predmet veci

      Návrh podaný na základe článku 270 ZFEÚ jednak na zrušenie rozhodnutia Parlamentu zo 4. júla 2019 o ukončení zmluvy so žalobkyňou ako dočasným zamestnancom a jednak na náhradu morálnej ujmy, ktorú žalobkyňa údajne utrpela v dôsledku tohto rozhodnutia

         Výrok rozsudku

                  1.

                  Žaloba sa zamieta.

                  2.

                  IY je povinná nahradiť trovy konania.

         (1)  Ú. v. EÚ C 201, 15.6.2020.